وه‌رن با 8ی مارسی 2011بکه‌ین ڕۆژی وه‌رچه‌رخانكێ مێژووی له کۆمه‌ڵگای عێراقدا – Denegkan\nوه‌رن با 8ی مارسی 2011بکه‌ین ڕۆژی وه‌رچه‌رخانكێ مێژووی له کۆمه‌ڵگای عێراقدا\nbydengekan\tMarch 7, 2011\tژنان\n8ی مارس رۆژی هاتنه مه‌یدان وخستنه‌گه‌ری ئیراده‌ی ژنانی نارازی و خه‌ڵکانی ئازادی خواز وپێشکه‌وتووخوازی کۆمه‌ڵگایه ،له دژی هه‌موو نابه‌رابه‌ری یه‌ك که له کۆمه‌ڵگادا وجودی هه‌یه. 8ی مارس ده‌نگی ناره‌زایه‌تی و وه‌ستانه‌وه‌ی ته‌وای هه‌موو ئه‌و به‌شه‌رانه‌یه که له هه‌ر کوچه‌یه‌کی ئه‌م دنیا یه‌دا به‌ده‌ست بێ مافی و نابه‌رابه‌ری نیزامی سه‌رمایه‌داری یه‌وه ده‌ست و په‌نجه‌یان نه‌رم ده‌که‌ن.ده‌نگی ژنانی کرێکارو زه‌حمه‌ت کێشه، ده‌نگی ژنانی فه‌رمانبه‌ران ومامۆستایانه، ده‌نگی ژنانی چه‌وساوه‌ی ده‌ستی ئه‌قڵێتی دواکه‌وتویی و پیاوسالاری و به‌ندکراوی جواردیواری ماڵه‌وه‌یان، ده‌نگی ناره‌زایه‌تی دایکان و ژنانی ره‌ش پۆشکراوی ئه‌نفال و جگه‌ر سوتاو هه‌ر له‌گه‌رمیانه‌وه هه‌تا به‌غداد و به‌سره،ده‌نگی نارازی هه‌موو کچان و کورانی زانکۆ وپه‌یمانگاکانن ، 8ی مارس ڕۆژی ده‌نگ هه‌ڵبرینی ئێمه‌ی ژنانه\n8ی مارسی ئه‌مساڵ له کوردستان وعێراق  تایبه‌تمه‌ندی یه‌کی گرنگ ومێژووی به خۆوه ده‌گرێت که هاوتایه له گه‌ڵ خۆپیشاندانه‌کانی عێراق و کوردستان،ئه‌گه‌ر چی له ساڵانی ڕابردوو یه‌کێك له ئه‌رکه‌کانمان له 8ی مارس دا به‌ڕێخستنی ڕێپێوان و خۆپیشاندان بوو له دژی ده‌سه‌ڵات داران به‌رزکردنه‌وه‌ی یاداشت و داخوازی یه‌کانمان بوو به ڕووی ده‌سه‌ڵات داراندا. وه داوای گۆڕین و هه‌ڵوه‌شاندنه‌وه‌ی یاساکانی باری که‌سێتی یمان ده‌کرد.به‌ڵام ئه‌مڕۆ له کوردستان له دوای 17ی شوباته‌وه ، وه له عێراق له دوای 25 شوباته‌وه پێویسته ئێمه‌ش ده‌وری خۆمان بگێرین له‌و خرۆشانه جه‌ماوه‌ریه دا. وه ئه‌رك و ئامانجه‌کانان یه‌ك خه‌ین و سه‌ره‌رای هه‌ر داخوازی یه‌ك هه‌مانه شان به‌شانی خۆپیشانده‌ران و له ئاستێکی فراوان تر هه‌نگاوه‌کانمان شکڵ به‌خۆوه بگرێت .\nبه‌رده‌وام بوونی هه‌ڵسوڕاوانی ژنان له مه‌یدانی خه‌باتدا، نیشانه‌ی ده‌رخستنی تواناو هێزی ئیراده‌یانه له‌مه‌یدانی به‌ڕێوه‌بردنی کۆمه‌ڵگادا.وه هه‌وڵ وتێکۆشانی ژنان له و مه‌یداندا چه‌نده به‌هێزو خۆڕاگربێت، ئه‌وه‌نده کاریگه‌ری جدی له گۆڕینی کۆمه‌ڵگادا ده‌بێت .له‌به‌رئه‌وه‌ی تا چه‌ند ژنان له مه‌یدانی سیاسی و کۆمه‌ڵایه‌تی به دوور له سیاسه‌تی چه‌وتی حیزبی ده‌سه‌ڵات ده‌وربگێرن ،به مانای ده‌ورگێڕانیان له مه‌یدانی کاری جه‌ماوه‌ری و ڕێکخراوه‌یی. هه‌ڵسوڕاوانی ژنان 20 ساله به‌هۆی ئه‌و یاسا کۆنه‌په‌رست و دواکه‌وتوی یه‌وه، له ژێر سایه‌ی ئه‌م ده‌سه‌ڵاتانه زوڵمیان لێ ده‌کرێ و ده چه‌وسێنرێنه‌وه .به‌رده‌وام له‌شه‌ڕو کێشمه‌کێشی سیاسی دان له گه‌ڵ ده‌سه‌ڵات داراندا. وه له هه‌ر کاتێکیش ئه‌گه‌ر له ژێر فشاردا شتێکیان بۆ ژنان کرد بێت له باشترین حاله‌تدا به‌چاوی به‌زیی ته ماشای ژنان و مه‌سه‌له‌کانی ژنان کراوه، نه‌ك وه‌ك ئیراده و توانایی ژنان خۆیان .\nئێمه هه‌موو کات ئه‌وه‌مان دوپات کردۆته‌وه ،وه دوباتی ده‌که‌ینه‌وه که ده‌سه‌ڵاتدارانی قه‌ومی دینی (تاڵه‌بانی وبارزانی ومالکی) جێگه ئومێدی خه‌ڵک نین ،وه ئه‌وانه‌به‌پشتیوانی ئه‌مریکا و ده‌وڵه‌تانی کۆنه‌په‌رستی ناوچه‌که‌و به زه‌بری هێزی عه‌سکه‌ری وملیشیاکانیانه‌وه خۆیان سه‌پاندووه. به یاساو قانوونه سه‌رکوتگه‌ری یه‌کانیان ژیانی خه‌ڵکیان تێکداوه. ، ئه‌گه‌ر له لایه‌که‌وه تیرۆرسته‌کان به‌ته‌قینه‌وه وخۆ کوشی ئه‌وا ئه‌مانیش به‌سه‌رکوتی ئازدی سیاسی، قانونی فره ژنی و،کوشتنی ژنان ، بێکاری.برسێتی،بێخانه‌ولانه‌یی . وه‌ڵام نه‌دانه‌وه به‌خواست وداواکاری یه‌کانی ژنان وگه‌نجان و مناڵان به‌ربونه‌ته گیانی خه‌ڵکی بێدیفاعی کوردستان و عێراق وه هه‌ر خۆیان ده‌رگایان له به‌رامبه‌رسیخورو تیرۆرستان ئاواڵا کردووه.ئه‌مانه ده‌سه‌ڵات داران شه‌رم نایانگرێت له پێناو مانه‌وه‌ی ده‌سه‌ڵاتی سه‌رکوتی خۆیان تا بۆیان بکرێت ده‌ست بۆ هه‌موو شتێک ده‌به‌ن ولووله‌ی یتفه‌نگه‌کانیان له‌سه‌ر سه‌ری خه‌ڵکی ده‌ده‌نێن ومناڵان و خۆپیشانده‌ران شه‌ڵالی خوین ده‌که‌ن له‌به‌رامبه‌ر هه‌ر داواکاری یه‌کی خه‌ڵکی گرتن و ڕاونان کوشتن ته‌نها وه‌ڵامی یانه . گرتن وکوشتن و فڕاندنی هه‌ڵسوراوان وخۆپیشانده‌رانی ئه‌م دواییانیای شاره‌کانی عێراق وکوردستان که بۆ باشکردنی ژیان و گوزه‌رانیان و کۆتایی هێنان به گه‌نده‌ڵی و هه‌ژاری و بێکاری و بێخانه‌و لانه‌یی هاتبونه مه‌یدان باشترین به‌ڵگه‌ن بۆسه‌رکوتی و دژایتی و دورێتی ئه‌و ده‌سه‌ڵاتانه به‌خواست و ئاره‌زوه‌کانی خه‌ڵکی کوردستان وعێراق. وه‌به دڵنیای یه‌وه بۆ ژنانیش ئه‌گه‌ر زیاتر نه‌بێت که‌متر نی یه. هه‌ر بۆیه ئێمه‌ی ژنان ده‌بێت ئه‌و ڕاستی یه ده‌رک پێ بکه‌ین که ته‌واوی ئه‌و نه‌هامه‌تیانه‌ی که 20 ساڵه له‌ژێر ده سه‌ڵاتی ئه‌حزابی قه‌ومی و دینی له کوردستان وئێراق ته‌واوی خه‌ڵك به‌ده‌ستی یه‌وه ده‌ناڵێنن ،له پێش هه‌ر که‌سێکه‌وه کۆت و زنجیرێکه ژنانی یه‌خسیر کردوه له کۆمه‌ڵگایه‌دا.\nهه‌ر بۆیه هه‌مومان شایه‌تی ئه‌وه‌ین ،که له ماوه‌ی چه‌ند هه‌فته‌ی ڕابردوودا ،چۆن ڕژێمه سی ساڵ ته‌مه‌نکان له ووڵاتانی عه‌ره‌بی (میسر و تونس لیبیا)و باقی ووڵاتانی ناوچه‌که که‌وتنه به‌ر شاڵاوی رق و توره‌یی جه‌ماوه‌ری ئازادیخوازی خۆیان وده‌سه‌ڵاتی ئه‌زه‌لی وئه‌به‌دیان فرێ درایه زبڵخانه‌ی مێژوه‌وه، سه‌روه‌ت وسامانه دزراوه‌کانی خه‌ڵکی چۆن له ناو ماڵ و بانکه تایبه‌تی یه‌کانیان ئاشکرا کرا!!!\nئه‌زموونی چه‌ند سالی ڕابردووی ده‌سه‌ڵاتی قه‌ومی و دینی له عێراق و کوردستان نه‌ك ته‌نها بۆ خه‌ڵکی عێراق به‌ڵکو بۆ هه‌موو دنیای سه‌لماند که ئه‌م شێوه ئه‌ڵته‌رناتیف و ده‌سه‌ڵاتانه نه‌ك هه‌ر وه‌ڵام ده‌ره‌وه‌ی داخوازی یه‌کانی خه‌ڵك بۆ خۆشگوزه‌رانی وژیانێکی شایسته‌ی ئینسانی بۆ مرۆڤی ئه‌م سه‌رده‌مه نین، به‌ڵکو بوونه‌ته سه‌رچاوه‌ی هه‌ڵوه‌شاندنه‌وه ی په‌یوه‌ندی یه کۆمه‌ڵاتی یه‌کان ،له شه‌ری نێوان شیعه‌و سونه و کوردو عه‌ره‌ب وتورکمان و مه‌سیحی ویه‌زیدیه‌کان…هتد. وه ئه‌وه‌ی ئه‌مڕۆ ژنان و لاوان و خه‌ڵکی کوردستان و عێراقی کۆکردۆته‌وه‌و به‌رده‌وامن له خۆپیشاندانه‌کانیان ده‌وره‌یه‌کی نوێ یه له خه‌بات و شۆرش له پێناو نان کار ئازادی یه‌کسانی دا.وه ڕاماڵینی ئه‌م ده‌سه‌ڵاته گه‌نده‌ڵ ودژی ئینسانی یه.وه ئێمه وه‌ك ڕێکخراوی رزگاری ژنان له عێراق پێمان وایه که ته‌نیا ڕێگا چاره ڕوخاندی ئه‌و ده‌سه‌ڵاته‌یه‌و دامه‌زراندنی حکومه‌تێکی مه‌ده‌نی غه‌یره قه‌ومی غه‌یره دینی یه.\nبژی ئازادی یه‌کسانی\nبڕوخێ ده‌سه‌ڵاتی قه‌ومی دینی\nسه‌رگوڵ ئه‌حمه‌دله(ڕێکخراوی ڕزگاری ژنان له عێراق)\nPrevious پیشه‌ی ڕاگه‌یاندن ڕه‌وشت وڕاستگۆییه\nNext ئه‌و شارانه‌ی ده‌م ترسێنێن


پێشنیازی رێككەوتنیان بۆ یەكتر كردووە\nگەڕی دووەمی گفتوگۆكانی هەرێم‌و عێراق لەهەولێر بەرێوەدەچێت\n21/08/2017 1060 جار خوێندراوه‌ته‌وه\nگەڕی دووەمی گفتوگۆكانی هەرێم‌و عێراق لەهەولێر بەرێوەدەچێت، كە گەڕی یەكەمیان لەسەر پرسی ریفراندۆم هەفتەی رابردوو لەبەغدا بەرێوەچوو.\nلەڕۆژی دووشەممەی ڕابردوو 14-8-2017 ماوەی حەوت رۆژە شاندی دانوستانی ئەنجوومەنی باڵای ڕیفراندۆم، كە لەحەوت كەس پێك هاتووە، سەردانی بەغدایان كردووەو نزیكەی 45 كۆبوونەوەیان لەگەڵ تەواوی لایە‌و پێكهاتە عیراقییەكان‌و كۆنسوڵ‌و باڵیۆزی وڵاتان لەعێراق لە‌بارەی ئەنجامدانی ڕیفراندۆمی كوردستان ئەنجامدا.\nلەبارەی گفتوگۆكانی ئەو هەفتەیە سەعدی ئەحمەد پیرە ئەندامی ئەنجوومەنی باڵای ڕیفراندۆم‌و ئەندامی شاندی دانوستان بۆ بەغدا ئەمڕۆ دوو شەممە بۆ پێگەی فەرمی پارتی دیموكرات رایگەیاند "ئەمڕۆ سەردانەكەیان بۆ بەغدا تەواو دەبێت‌و كۆبوونەوەكانمان لەبەغدا لەڕووی نەزەرییەوە بەشێوەیەكی باش رۆییشت، كە ئەو بابەتانەی تاوتوێكران بابەتی گرنگ بوون".\nسەعدی پیرە راشیگەیاند "پێمانوایە ئەگەر لە‌سەرەتادا جێبەجێبكرایە عێراق بەرەو قۆناغێكی تر دەرۆیی، ئەوەشی ئێستا قسەی لەسەر كراوە هەموو ئەو بابەتانەن، كە ئێمە لەهەرێمی كوردستان پێمانوایە لەدژی هەرێم كراوەو بەشێكی گەورەن لەكێشەكان‌و عێراق بە‌گشتی لەبواری ئەمنی‌و كێشەكانی ناوخۆو پێشكەشكردنی خزمەتگوزاری و ژیانی خەڵك هەیەتی".\nپیرە) ئاماژیشیدا، جیا لەشاندی هەرێم، كە بابەتی خۆیان بەهاوپەیمانیی شیعە داوە، ئەوانیش بابەتی خۆیان بەشاندی هەرێم داوەو ئەوەشی راگەیاند "ئەو بابەتانەی ئێمە ئامادەمان كردبوو پێشكەش بەهاوپەیمانی نشتیمانی شیعەمان كرد، ئەوەشی ئەوان ئامادەیان كردبوو پێشكەش بەئێمەیان كرد، هەردوولامان بەوەرقەكەمان دەگەڕێینەوەو لەگەڵ سەركردایەتی سیاسی خۆمان دادەنیشین".\nهەروەها ئەوەی راگەیاند "لە‌ماوەی ئەم سێ رۆژەی ماوە، لەم حەفتەیە لەگەڵ لیژنەی باڵای ڕیفراندۆم‌و مەسعود بارزانی‌و كۆسرەت ڕەسول‌و سەركردەی لایەنە سیاسییەكان دادەنیشین، بۆ ئەوەی بڕیاری لە‌بارە‌وە بدەین".\nبەقسەی پیرە گفتوگۆو دانوستانەكانی نێوان هەرێم و بەغدا لەدوای ریفراندۆمیش بەردەوام دەبن، "ئەگەر ڕیفراندۆمیش ئەنجامبدرێت، دواتریش گفتوگۆكان بەردەوامدەبن‌و لە‌ماوەی 10 رۆژی تر جارێكی تر كۆدەبنەوە".\nلەمەڕ شوێن‌و وادەی كۆبوونەوەی داهاتووی شاندی باڵای ریفراندۆم لەگەڵ بەغدا، سەعدی پیرە ئاشكرایكرد، كە لایەنە عێراقییەكان سەردانی هەولێر بۆ ئەو مەبەستە دەكەن، "گفتوگۆو دانوستانەكان بۆ جاری داهاتوو لەهەولێر دەبێت، ماوەی رێككەوتنە‌كەمان بۆ دوو حەفتە دیاریكردووە، ڕەنگە پێشتریش كۆببینەوە ئەگەر پێویست بكات".


ئیسرائیل ده‌رمانی كۆرۆنای دۆزییه‌وه\n:: AM:11:53:29/02/2020 \nچوار وڵاتی ئه‌مه‌ریكا، چین، ئه‌ڵمانیا و فڕه‌نسا بۆ دۆزینه‌وه‌ی ده‌رمانی كۆرۆنا له گه‌رمه‌ی كێبه‌ركێدا بوون، له ناكاو دامه‌زراوه‌یه‌كی لێكۆڵینه‌وه‌ی پزیشكی ئیسرائیل ئاشكرای كرد، توانیویه‌تی ئه‌نتی ڤایرۆسی كۆرۆنا بدۆزێته‌وه و له چه‌ند هه‌فته‌ی داهاتوودا ده‌ست به به‌رهه‌مهێنانی دەکات.\nسه‌رجه‌م تاقیكردنه‌وه‌كانی ئه‌و ڤاكسینه نوێیه بۆ چاره‌سه‌ریی كۆرۆنا ئه‌رێنی بووه\nرۆژنامه‌ی ئورشه‌لیم پۆست له زاری وه‌زیری زانستی ئیسرائیل بڵاوی كردووه‌ته‌وه، ئه‌نستیوتی لێكۆڵینه‌وه‌ی میگاڵ توانیویه‌تی ڤاكسینه‌ی كۆرۆنا ”کوتان" بدۆزێته‌وه، ئه‌و ئه‌نستیوته رای گه‌یاندووه، ئه‌و شێوازه‌ی ڤاكسینه‌كه‌ی پێ به‌رهه‌م هاتووه، به‌ته‌نیا بۆ یه‌ك ڤایرۆسی تایبه‌ت به‌كار نایه‌ت، به‌ڵكو فۆرمۆلێكه بۆ دروستكردنی ئه‌نتی ڤایرۆسه‌كان، جا به هه‌ر تایبه‌تمه‌ندییه‌ك بێت.\nتا سێ هەفتەی دیکە دەرمانی کۆرۆنا بەرهەم دێت\nئه‌و به‌رپرسه باڵایه‌ی ئیسرائیل ئه‌وه‌ش ئاشكرا ده‌كات كه له ماوه‌ی سێ هه‌فته‌ی داهاتوو ڤاكسینی كۆرۆنا له‌لایه‌ن ئه‌نستیوته‌كه‌وه به‌رهه‌م دێت و له‌به‌رئه‌وه‌ی به‌رهه‌مهێنانی به رێژه‌یه‌كی زۆر كاتی پێویسته له سێ مانگی داهاتوودا به‌شی هه‌موو دنیا به‌رهه‌م ده‌هێنن، به‌ڵام ئه‌و بڕه‌ی له ماوه‌ی سێ هه‌فته‌ی داهاتوودا به‌رهه‌م دێت، ژیانی ده‌یان هه‌زار مرۆڤ له دنیادا رزگار ده‌كات.\nتا 90 رۆژی تر ئه‌نستیوتی میگاڵ به‌شی هه‌موو دنیا ده‌خاته بازاڕه‌كانه‌وه\nعوفیر ئاكونیس وه‌زیری زانستی ئیسرائیل دووپاتی ده‌كاته‌وه، تا سێ هه‌فته‌ی تر ئه‌و ڤاكسینه به‌رهه‌م ده‌هێنین، به‌ڵام ئه‌و بڕه‌ی به‌رهه‌م ده‌هێنرێت به‌شی ئه‌وه ناكات هه‌موو دنیای پێ بکوترێت و سه‌ره‌تا بۆ ئه‌و كه‌سانه به‌كار ده‌هێنرێت كه تووشبووی ئه‌و ڤایرۆسه كوشنده‌یه‌ن، به‌ڵام تا 90 رۆژی تر ئه‌نستیوتی میگاڵ به‌شی هه‌موو دنیا ده‌خاته بازاڕه‌كانه‌وه.\nئه‌و هه‌واڵه‌ی وه‌زیری زانستی ئیسرائیل له‌كاتێدایه، چین، ئه‌مه‌ریكا، ئه‌ڵمانیا و فڕه‌نسا سه‌رقاڵی دۆزینه‌وه‌ی ده‌رمانی كۆرۆنان و چین تا ئێسته دوو ڤاكسینی تاقی كردووه‌ته‌وه، به‌ڵام نه‌یتوانیوه سه‌ركه‌وتن به‌ده‌ست بهێنێت.\nئاكونیس ده‌ڵێ، ئه‌و ده‌رمانه‌ی له ئه‌نستیوتی میگاڵ به‌رهه‌م هاتووه، له تاقیكردنه‌وه‌كاندا سه‌ركه‌وتنی به‌ده‌ست هێناوه و ئاماژه بۆ ئه‌وه ده‌كات، له به‌رهه‌مهێنانی ئه‌و ده‌رمانه‌دا چانسیش رۆڵی بینیوه، به‌ڵام هه‌میشه چانس روو له مرۆڤه ماندو و تێكۆشه‌ره‌كان ده‌كات.\nئه‌و شێوه ڤاكسینه بە شێوازێكی نوێ بەرهەم هاتووە و پێكهاته‌یه‌كی ئاڵۆزی هه‌یه\nئه‌نستیوتی لێكۆڵینه‌وه‌ی میگاڵ یه‌ك له ئه‌نستیوته گرنه‌كانی ته‌كنه‌لۆجیای بایۆلۆجییه له دنیادا و له‌باره‌یه‌وه جروزاڵم پۆست نووسیویه‌تی، به‌پێی ناو و ناوبانگی ئه‌و ئه‌نستیوته بێت، دوور له چاوه‌ڕوانی نه‌بوو ده‌رمانی ڤایرۆسی كۆرۆنا له‌و ناوه‌نده دروست بكرێت.\nمیگاڵ ماوه‌ی چوار ساڵه لێكۆڵینه‌وه له‌سه‌ر ده‌رمانێك ده‌كات بۆ له‌ناوبردنی نه‌خۆشی برونشیت "IBV" كه نه‌خۆشییه‌كی درمییه و باڵنده‌كان تووشی نه‌خۆشی برونشیت ده‌كات، ئه‌و ده‌رمانه له‌سه‌ر چه‌ندان په‌له‌وه‌ر تاقی كراوه‌ته‌وه و سه‌ركه‌وتنی به‌ده‌ست هێناوه. به‌پێی گوته‌ی وه‌زیری زانستی ئیسرائیل، شێوازی دروستكردنی ئه‌و ده‌رمانه یارمه‌تیده‌رێكی به‌هێز بووه بۆ دۆزینه‌وه‌ی ده‌رمانی كۆرۆنا.\nله‌و لێكۆڵینه‌وه‌یه سوود له شێوازێكی نوێ به‌ناوی ئیندۆسیتۆز "بردن بۆ ناوه‌وه" وه‌رگیراوه، ویكیپێدیا له‌باره‌ی ئیندۆسیتۆز "به ئینگلیزی Endocytosis" نووسیویه‌تی، ئه‌و ده‌سته‌واژه‌یه واتای بردنه ناوه‌وه‌ی ماده‌ی ده‌ره‌كی "شل و به‌ستوو"ه له رێی خانه‌كانه‌وه بۆ ناو ڤایرۆسه‌كه.\nئیندۆسیتۆز به پرۆسه‌ی چالاكی "پێویستی وزه" ده‌ڵێن كه له‌ناویدا خانە، گه‌رد یان هه‌ر شتێكی تر ماده‌كه قووت ده‌دات، واتا خانه‌كان گه‌رده به‌ستووه‌كان قووت ده‌ده‌ن. ئه‌و شێوه ڤاكسینه به شێوازێكی نوێ كه پێكهاته‌یه‌كی ئاڵۆزی هه‌یه، دروست ده‌كرێت و به‌رهامهێنانی پێویستی به كاتێكی زۆر هه‌یه.\nتا ئێسته سه‌رجه‌م تاقیكردنه‌وه‌كانی ئه‌و ڤاكسینه نوێیه بۆ چاره‌سه‌ریی كۆرۆنا ئه‌رێنی بووه و له‌لایه‌ن سێ دامه‌زراوه‌ی زانستی ئه‌مه‌ریكی، ئه‌ڵمانی و فڕه‌نسی پشتڕاست كراوه‌ته‌وه.\nد. خن كاتس سه‌رپه‌رشتی گرووپی بایۆ ته‌كنه‌لۆجی ئه‌نستیوتی میگاڵ شێوه‌ی كاركردنی ئه‌و ڤاكسینه به‌و جۆره باس ده‌كات، بیرۆكه‌ی ئێمه به‌ره‌وپێشبردنی ته‌كنه‌لۆجیای ئیندۆسیتۆزه، نه‌ك بمانه‌وێ ڤاكسینێك بۆ ڤایرۆسێكی دیاریكراو دروست بكه‌ین، چوارچێوه‌ی زانستی ڤاكسینه‌كه ده‌گه‌ڕێته‌وه بۆ پرۆتینێكی نوێ. پرۆتینێك كه گیراوه‌ی كایمریك پێك ده‌هێنێت و ئه‌نتی ژێنی ڤایرۆسێك له رێی ئیندۆسیتۆز له‌و خانانه‌دا چالاك ده‌كات كه نابێ به وشكی بمێننه‌وه، ئه‌وه‌یش ده‌بێته هۆی دروستبوونی "ئه‌نتی بادی" دژی ڤایرۆسه‌كان له له‌شی مرۆڤدا.\nدۆزینه‌وه‌ی ئه‌و چاره‌سه‌رییه له‌لایه‌ن ئه‌نستیوتی میگاڵی ئیسرائیلی له‌كاتێكدایه، ڤایرۆسی كۆرۆنا به ده‌یان هه‌زار مرۆڤی له‌سه‌ر گۆی زه‌وی گیرۆده كردووه و تا ئێسته زیاد له سێ هه‌زار كه‌س به‌هۆیه‌وه گیانیان له ده‌ست داوه، رێكخراوی ته‌ندروستی جیهانیش هۆشداری گشتگیربوونی ئه‌و ڤایرۆسه‌ی له سه‌رانسه‌ری دنیا راگه‌یاندووه.\nئه‌و هه‌نگاوه‌ی ئه‌نستیوتی میگاڵ به ده‌روویه‌ك هه‌ژمار ده‌كرێت بۆ ئه‌وه‌ی جارێكی تر مرۆڤ بتوانێت له رێی زانسته‌وه مانه‌وه‌ی خۆی له‌سه‌ر گۆی زه‌وی درێژ بكاته‌وه.\nئه‌م بابه‌ته 23660 جار خوێنراوه‌ته‌وه


هه‌ڤپه‌یڤین له‌گه‌ڵ ''دارا ئه‌حمه‌د'' – به‌ڕێوه‌به‌ری ماڵپه‌ڕی ئه‌مڕۆ- – Denegkan\nهه‌ڤپه‌یڤین له‌گه‌ڵ ''دارا ئه‌حمه‌د'' – به‌ڕێوه‌به‌ری ماڵپه‌ڕی ئه‌مڕۆ-\nپێش ئه‌وه‌ی ماڵپه‌ڕه‌کان هه‌بن\nده‌سه‌ڵات تێکڕای میدیای بۆ خۆی داگیر کردبوو\nبه‌لام ئێستا به‌رهه‌ڵستکاریش ده‌توانێ خۆی ده‌رببڕێ\nهه‌ڤپه‌یڤین له‌گه‌ڵ ”دارا ئه‌حمه‌د” – به‌ڕێوه‌به‌ری ماڵپه‌ڕی ئه‌مڕۆ\nسازدانی: ئاڵای ئازادیی\nئاڵای ئازادیی: لەکوردستاندا یاسایەک نییە بۆ رێکخستنى رۆژنامەى ئەلکترۆنى، لەم حاڵەتەدا تاچەند دەتوانرێت رۆژنامەى ئەلکترۆنى وەک سەرچاوەیەکى باوەڕپێکراو تەماشا بکرێت؟\nدارا ئه‌حمه‌د: ئێمه – تێکڕای میلله‌تی کورد – به گوێره‌ی پێشکه‌وتنه‌کانی سه‌رده‌م یاساگه‌لێکی ئه‌وتۆمان نییه که شایسته‌ی رێکخستنی ژیانمان بێ، ئه‌وه‌ی هه‌شه هه‌ر یاسای جه‌نگه‌ڵ و یاسای پڕ له توندوتیژیین و ساده‌ترین ماف و ئازادییه‌کانی مرۆڤ له‌به‌رچاو ناگرن ، ئه‌ی چۆن یاسایه‌ک هه‌بێ بۆ رۆژنامه‌گه‌ریی.. به‌تایبه‌تییش یاسایه‌ک بۆ رۆژنامه به شێوه‌ی ماڵپه‌ڕ که سیسته‌م و ده‌سه‌ڵات نه‌ک ماندوبوونی ئه‌و هه‌موو خه‌ڵکه له‌به‌رچاو ناگرن که له‌م بواره کارده‌که‌ن به‌ڵکه ئه‌گه‌ر بۆیان بکرێ زۆرجار به دڕندانه‌ترین شێوه دژایه‌تییشیان ده‌که‌ن به‌ڵام  له سایه‌ی پێسکه‌وتنی زانست و ته‌کنه‌لۆژیا ده‌سه‌ڵات ناتوانێ به ئاسانیی سه‌رکوتیان بکا !\nئه‌مه که‌نگێ مه‌رجه ده‌بێ یاسایه‌ک هه‌بێ بۆ ئه‌و شێوه رۆژنامانه ئه‌نجا وه‌ک سه‌رچاوه‌کی باوه‌رپێکراو ته‌ماشا بکرێن !؟ پرسیارێکی سه‌یره!!! ئاخه‌ر ده‌سه‌ڵات به تایبه‌تییش ده‌سه‌ڵاتێکی ( نه‌دیوبدی) وه‌ک ده‌سه‌ڵاتی یه‌کێتیی و پارتی که‌نگێ ده‌یانه‌وێ یاسایه‌ک هه‌بێ ژیانی رۆژنامه‌گه‌ریی به‌تایبه‌تییش رۆژنامه‌گه‌ریی سه‌ر ئه‌نته‌رنێت رێکبخه‌ن .. ئه‌وان هه‌ر ده‌یانه‌وێ یاسایه‌ک یان راستتر بێژین کۆمه‌ڵه تۆڕ و داوێک دروستبکه‌ن که راوی نووسه‌ر و رۆژنامه‌نووسانی پێ بکه‌ن.\nئاڵای ئازادیی: بەشێکى زۆر لەسایتە کوردیەکان تەداخول لەژیانى شەخسى کەسەکاندا دەکەن و ئەمە لەنووسینیشدا تەوزیف دەکەنەوە، هاوکات بەناوى رەخنەوە تەوهین و سووکایەتى بەبەرامبەرەکەیان دەکەن، بەڕاى تۆ ئەمە تاچەند دەچێتە چوارچێوەى سیستمى رۆژنامەى ئیلکترۆنییەوە؟\nدارا ئه‌حمه‌د: له راستییدا من پێچه‌وانه‌ی ئه‌م بۆچوونه ده‌لێم ماڵپه‌ڕه کوردییه‌کان – کوردستانپۆست و کوردستاننێتی لێده‌رچێ که له‌ژێره‌وه به‌شێوه‌ی راسته‌وخۆ و به شێوه‌ی ناڕاسته‌وخۆ سه‌ربه‌ده‌سه‌ڵاتن و هه‌ر ده‌سه‌ڵاتیشه گه‌وره و قه‌به له‌به‌رامبه‌ر ماڵپه‌ڕه ئازاد و بێلایه‌نه‌کان نیشانیان ده‌دا- زۆر به که‌میی سووکایه‌تیی به که‌سه‌کان ده‌که‌ن، به‌ڵکه ئه‌وه ماڵپه‌ڕ و رۆژنامه و گۆڤار و رادیۆ وته‌له‌فزیۆنه‌کانی ده‌سه‌ڵاتن رۆژانه له‌لایه‌ک به‌تاک سووکایه‌تیی به که‌سه‌کان ده‌که‌ن و که‌سیش ناوێڕێ بڵێ له فلانه کات و له فلانه شوێن جنێویان پێدام و سووکایه‌تییان پێکردم و با سکاڵایه‌ک له دادگا تۆمار بکه‌م.. خۆ ئه‌گه‌ر ئه‌وکه‌سه سه‌ر به‌یه‌کێک له‌و حیزبانه نه‌بێ ئه‌وا هه‌ر ناوێرێ فززه بکا ئه‌گه‌ر نا ئه‌وا زۆر به‌ئاسانیی دووچاری سووکایه‌تیی پتر و ئه‌شکه‌نجه‌دان و گرتن و ته‌نانه‌ت بنبزرکردن و تیرۆرکردنیش ده‌بێته‌وه..نموونه‌ش هه‌ر یه‌کجار زۆره له‌م رووه‌وه .. له‌لایه‌کی تریش رۆژانه به‌کۆمه‌ڵ سووکایه‌تیی به‌خه‌ڵک ده‌که‌ن و ته‌نانه‌ت هه‌ر لێپرسراوه به ئاره‌زووی خۆی به ماڵپه‌ڕ و رۆژنامه‌ی کاغه‌زیی ناوه‌ستن به‌ڵکه له رووی ته‌له‌فزیۆنه‌کانه‌وه جنێو به خه‌ڵک ده‌ده‌ن پێیان ده‌ڵێن  بیژیی و گێل و نه‌زان و بێ هۆش و دواکه‌وتوو و زۆر جار به که‌ر و سه‌گ و … هتد یێیان ده‌چووێنن.تۆ سه‌یرکه مۆدێلی جنێو و هێرشکردنه سه‌ر لایه‌نی ژیانی که‌سی له رۆژنامه و رادیۆ و ته‌له‌فزیۆنه‌کانی یه‌کێتیی و پارتی دامه‌زرا ئه‌وا ماوه‌کیشه ده‌یانه‌وێ به‌هۆی چه‌ند رۆژنامه‌یه‌کی کاغه‌زیی به‌ناو ئه‌هلیی و چه‌ند ماڵپه‌ڕێکی جنێو فرۆش و بێزه‌وه‌ر ماڵپه‌ڕه ئازادو سه‌ربه‌خۆکان به‌تایبه‌تییش ئه‌وانه‌ی ده‌ره‌وه‌ی کوردستان له‌و شه‌ڕه جنێو و سووکایه‌تییه بئاڵێنن و تا ئێستاس سه‌رکه‌وتوو بوونه که ته‌نانه‌ت کاری له که‌سێکی وه‌ک تۆش کردووه که وا ده‌زانی ماڵپه‌ڕه‌کان ده‌ست له ژیانی که‌سیی وه‌رده‌ده‌ن و به‌ناوی ره‌خنه‌ش سووکایه‌تی به به‌رامبه‌ره‌کانیان ده‌که‌ن .. که‌چی تۆ باشیش ده‌زانی ئه‌و جنێو و هێرشکردنه سه‌رکه‌سه‌کان زۆربه‌ی هه‌ره زۆری له رۆژنامه کاغه‌زیی و رادیۆ و ته‌له‌فزیۆنه‌کانه‌وه ده‌کرێن ئه‌وه‌ی له ماڵپه‌ڕه‌کانیش ده‌کرێ ئه‌وا ده‌سه‌ڵات به ئه‌نقسه‌ست چه‌ند ماڵپه‌ڕێکی به‌کرێ گرتووه بۆ ئه‌م مه‌به‌سته بۆ ئه‌وه‌ی رێ له‌و ده‌رفه‌ته بگرێ که نووسه‌ر و رۆژنامه‌نووسه سه‌ربه‌خۆخواز و ئازادیخواز و یه‌کسانییخوازه‌کان ده‌یانه‌وێ ئه‌نته‌رنێت بکه‌نه سه‌کۆیه‌کی ده‌ربڕینی ووشه‌ی ئازاد و پێشکه‌وتووخواز بۆ به‌ده‌ستهێنانی ته‌واوی مافه نه‌ته‌وه‌ییه‌کان- سه‌ربه‌خۆیی – و ته‌واوی ماف و ئازادییه مرۆییه‌کان.\nئاڵای ئازادیی: دووجۆر کەس لەسایتەکاندا بەردەوام نووسینیان دەبینرێت یەکەمیان بەناوى ئۆپۆزۆسیۆن ئەویتریان بەناوى دەسەڵاتەوە، ئەوەشى هەست پێدەکرێت لەنووسینەکانیشیاندا پابەند نین بەبنەماکانى رەخنەو پێوەرەکانى نووسینەوە، بەڕاى تۆ بوونى ئەو سایتانە نەبوونەتە فاکتەرێک بۆ ئەوەى ئەوجۆرە قەلەمانە درووستببن؟\nدارا ئه‌حمه‌د: شتێکی زۆر باشه ئێستا هه‌ردووک به‌رهه‌ڵستکار و ده‌سه‌ڵاتدار نووسینیان هه‌یه له ماڵپه‌ره‌کان . پێش ئه‌وه‌ی ماڵپه‌ڕه‌کان هه‌بن ده‌سه‌ڵات تێکڕای میدیای بۆ خۆی داگیر کردبوو به‌لام ئێستا به‌رهه‌ڵستکاریش ده‌توانێ خۆی ده‌رببڕێ.\nکه به‌شێکی زۆر پابه‌ند نابن به بنه‌ماکانی ره‌خنه و پێوه‌ره‌کانی نووسین ئه‌وا من ده‌ڵێم دیارده‌یه‌کی زۆر ته‌ندروسته چونکه پێشتر به هۆی باری گرانی کاری نووسین و رۆژنامه‌گه‌ریی – نه‌بوونی هیچ جۆره ئازادییه‌ک که بۆنێکی جیای لێدێ له سیاسه‌تی به‌عس ، که‌میی یاخود نه‌بوونی شوێنی په‌روه‌رده‌کردن و پێگه‌یشتنی نووسه‌ر و رۆژنامه‌نووسان ، نه‌بوونی هیچ جۆره یارمه‌تییه‌کی مادیی ته‌نانه‌ت نووسه‌ر یان رۆژنامه‌نووس زۆرکات ده‌بووایه کاره‌که‌ی به توانای مادیی خۆی ئه‌نجام بدا ، که‌میی خوێنه‌ر چونکه خه‌ڵک له خوێندنه‌وه ده‌ترسا و ده‌سه‌ڵات گرفتی بۆ دروستده‌کرد ، کوشتن و ئه‌شکه‌نجه ترس و ده‌ربه‌ده‌ر بوون و هتد – که‌سێک نه‌یده‌توانی به ئاسانیی ببێته نووسه‌ر یان رۆژنامه‌نووس ئه‌گه‌ر زۆر رۆشنبیر  و زۆر جه‌ربه‌زه و چاونه‌ترس و خۆنه‌ویست نه‌بووایه.. بۆیه ژماره‌یه‌کی که‌ممان هه‌بوون له‌و بابه‌تانه که له‌راستییدا ئه‌و ژماره که‌مه تێری میلله‌تێکی چوار پێنج ملیۆنیی نه‌ده‌کرد به‌ڵام پاش 1991 ئه‌و هۆیانه‌ی که رێگر بوون زۆربه‌یان لادران ئیدی هورده هورده وه‌ک دیارده‌یه‌کی ئاسایی نووسه‌ران و رۆژنامه‌نووسان روو له‌پتربوون بووه تا ئێستا .. به رای من هێشتاش زۆری ماوه وه‌ک میلله‌تانی تر به‌پێی چه‌ندایه‌تیی مییلله‌ته‌که‌مان نووسه‌ران و رۆژنامه‌نووسانمان هه‌بن ، به‌ڵام وه‌ک دێته به‌رچاو ناسروشتییه چونکه پێشتر به‌وجۆره‌و و به‌و چه‌ندایه‌تییه ناماندیتووه ، خۆ له قۆناغی ئێستای ژیانی مییلله‌تی ئێمه و له‌ژێر سایه‌ی ئه‌و فێرکردن و په‌روه‌روه‌رده‌کردنه‌ی که ئه‌م سیسته‌مه چه‌وسێنه‌ره‌مان په‌یڕه‌وی ده‌کا هه‌ر پیشه‌کارانێک و توێژێکی کۆمه‌ڵایه‌تیی ده‌گری هه‌ر که‌مینه‌یه‌کی زۆر که‌م به‌شێوه‌کی رێکوپێک سوودبه‌خش و به‌گوێره‌ی پێوست کاره‌که‌کانی خۆیان ئه‌نجام ده‌ده‌ن و زۆرجار و زۆر کات زۆربه‌یان هه‌ر پیشه‌که ده‌شێوێنن و بۆ به‌رژه‌وه‌ندیی تاکڕه‌ویی و خۆپه‌رستیی به‌کاریده‌هێنن و ده‌سه‌ڵاتیش هێنده‌یتر رێیان بۆ خۆشده‌کا و پشتگیرییان ده‌کا ، به‌ڵام وه‌ک تۆ ده‌یڵێی که ته‌ڕ و هیشکت به‌یه‌که‌وه سووتاندووه ده‌ڵێی هه‌موویان له نووسینه‌کانیاندا وان ئه‌من له‌گه‌ڵ ئه‌و بۆچوونه‌ت نییم به‌ڵکه به پێچه‌وانه‌وه خه‌ڵکێک هه‌یه به تایبه‌تییش له‌ناو به‌رهه‌ڵستکاره‌کان زۆر لێزانانه‌و ره‌خنه‌گرانه به مانای ووشه ده‌نووسن و کارتێکردنێکی زۆریشیان هه‌یه له‌سه‌ر رێگرتن له پێدرێژییه‌کانی ده‌ه‌سه‌ڵات و په‌روه‌رده‌کردنی نه‌وه‌یه‌کی چاونه‌ترستر و هۆشیارتر.\nماڵپه‌ڕه‌کان نه‌ک هه‌ر نه‌بووینه هۆیه‌ک بۆ دروستبوونی ئه‌و جۆره پێنووسانه که تۆ لێیان ده‌دوێی به‌ڵکه پاڵه‌په‌ستۆیان خستۆته سه‌ر ئه‌و پێنووسانه‌ی له رۆژنامه کاغه‌زییه‌کان و تێکڕای میدیای ده‌سه‌ڵات و حیزبه‌کان ده‌نووسن   چیدی نه‌توانن به ئاسانیی و به ئاره‌زووی خۆیان به پێخواسیی به‌ناوبکه‌ون و سووکایه‌تیی به خودی میدیاش بکه‌ن و وه‌ک سه‌رده‌می پاشایه‌تیی کۆنیش ته‌نیا که‌سوکاری به‌رپرس وده‌وڵه‌مه‌ندان له‌شوێنه گرنگه‌کانی ده‌زگا میدیاییه‌کان و ته‌واوی وه‌زاره‌تی رۆشنبیریی دابمه‌زرێنن.\nئاڵای ئازادیی: هەر لەسایتەکاندا زۆربەى ناوى نووسەرەکان خوازراون و ئاشکرانین، تۆ وەک سەرپەرشتیارى سایتى ئه‌مڕۆ، پێتوایە چون دەکرێت مامەڵە لەگەڵ ئەو ناوە خوازراوو و بابەتەکانیاندا بکرێت و چۆن متمانەیان پێدەکەن؟\nدارا ئه‌حمه‌د: من بۆ خۆم ئه‌زموونی به‌ڕێوه‌بردنی هه‌ردوو شێوه‌ی رۆژنامه – کاغه‌زیی و ماڵپه‌ڕ- م هه‌یه؛ له 1994 یه‌که‌م رۆژنامه‌ی بێلایه‌ن و سه‌ربه‌خۆمان به ناوی (ئه‌مڕۆ)له کوردستانی باشوور به کاغه‌ز ده‌رکرد که‌چی ئه‌وکات نووسه‌ری ناوخوازراومان هه‌ر گه‌لله‌ک گه‌لله‌ک زۆرتر بوو له ئێستا که هه‌مان (ئه‌مڕۆ) به شێوه‌ی ماڵپه‌ر ده‌رده‌که‌ین به ئاستێک که هه‌ر به‌راورد نه‌کرێ .. ده‌توانم بڵێم ئێستا له سه‌ت بابه‌ت هه‌ر دوو یان سێ بابه‌تمان بۆدێ که به ناوی خوازراون ئه‌وانیش وای بۆده‌چین هه‌ر نووسه‌ره‌که وای حه‌ز لێیه نه‌ک بۆ شاردنه‌وه‌ی ناوی خۆی ، ئه‌وه‌ی من هه‌ست ده‌که‌م زۆربه‌ی مالپه‌ڕه‌کان وان و به پێچه‌وانه‌وه ناوی خوازراو هه‌رده‌م له‌ناو رۆژنامه‌ی کاغه‌زیی پتره به‌ڵام ئه‌گه‌ر تۆ ئه‌و دوو ماڵپه‌ڕه‌ی که ته‌نیا ده‌زانن جنێو بده‌ن و بابه‌تی بێکه‌لک بڵاو بکه‌نه‌وه به ماڵپه‌ریان دابنێی ئه‌وا ده‌ڵێم به‌ڵێ له‌وێ ناوی خوازراو زۆره به‌ڵام هێشتا هه‌ر له‌ناو رۆژنامه کاغه‌زییه‌کان پتره. \nئێمه ئه‌گه‌ر یه‌کێک بابه‌تێکی سه‌رنجراکێش بنووسێ یان بابه‌تێک په‌یوه‌ست بێ به خه‌ڵکیتر یان هه‌واڵ بێت تا نه‌یناسین و متمانه‌ی ته‌واوی پێ نه‌که‌ین که هه‌ڵبه‌سته و ناڕاستیی له نووسینه‌که‌ی نییه بابه‌ته‌که بڵاو ناکه‌وینه‌وه و به شێوه‌یه‌ک له‌شێوه‌کان په‌یوه‌ندی پێوه ده‌که‌ین تا له‌و شته‌ی ده‌مانه‌وێ دڵنیا ده‌بین.\nئاڵای ئازادیی: رایەک هەیە لەدنیادا دەڵێن: رۆژنامەى ئەلکترۆنى رۆژنامەى کاغەزى کز کردووە، ئەم رایە تاچەند سایتە کوردیەکانیش دەگرێتەوە؟\nدارا ئه‌حمه‌د: به‌ڵێ له‌سه‌ر ئاستی جیهان ئه‌مه راسته ، به‌ڵام هێشتا – جگه له‌وه‌ی هه‌ر ئه‌زموونی رۆژنامه‌ی سه‌رکاغه‌زیش لای کورد زۆر کۆن نییه و هێشتا به ته‌واویی جێی خۆی نه‌گرتووه و تا ئه‌و ره‌وته به‌ته‌واوی نه‌گاته‌جێ خاو نابێته‌وه - ماڵپه‌ڕه کوردییه‌کان له‌به‌ر کێشه‌کانی وه‌ک – فۆنتی کوردی و رێنووسه کوردیه‌که‌ی به پیتی عه‌ره‌بی له لایه‌ک و که‌می و گرانیی هێلی ئه‌نته‌رنێت و که‌میی کاره‌با له لایه‌کیتر و سه‌ره‌رای ئه‌وه‌ش پڕوپاگه‌نده‌کردن بۆ بێبایه‌خکردن و دژایه‌تییکردنی ماڵپه‌ڕه‌کانی  ده‌ره‌وه که زۆربه‌یان به‌رهه‌ڵستکارن له‌لایه‌ن ده‌سه‌ڵات و … هتد – نه‌گه‌یشتوونه‌ته ئه‌و ئاسته که رۆڵی رۆژنامه کاغه‌زییه‌کان وه‌ک ئه‌وه‌ی له‌سه‌ر ئاستی جیهان هه‌یه کز بکه‌ن به‌ڵام ئه‌و رۆژه هه‌ر له‌پێشه.\nئاڵای ئازادیی: دواپرسیار پێمان بڵێ وەک ئەزموونت لەسایتى (ئه‌مڕۆ) تاچەند رۆژنامە ئەلکترۆنیەکان توانیویانە ببنە هێزى فشار و راى گشتى درووستبکەن، یاخود تاچەند توانیویانە ببنە پردێک لەنێوان نووسەرانى کوردستان و ئەوروپا، ئەى تاچەند توانیویانە لەسەر پرسە گرنگ و چارەنوسسازەکان دیالۆگى جدى درووستبکەن؟\nدارا ئه‌حمه‌د: بۆ دروستکردنی رای گشتی و بوون به هێزی پاڵپه‌ستۆ تاراده‌یه‌کی باش کاری خۆی ئه‌نجام داوه به‌ڵام له‌به‌رئه‌وه‌ی ده‌سه‌ڵاتدارانی کوردستان هێنده لامل و دڕنده‌ن ئه‌و هێزی پاڵپه‌ستۆیه خاوده‌که‌نه‌وه و به‌هۆی داگیرکردنی بژێویی خه‌ڵک و ترس و تۆقاندنیش هه‌رده‌م تا ئێستا رای گشتییان له‌باربردووه. \nبه‌ڵێ بوونه‌ته هۆیه‌کی کاریگه‌ر بۆ دروستکردنی ئه‌و پرده له نێوان ده‌ره‌وه‌و ناوه‌وه به‌ڵام ئه‌و پرده دوو مینی له جۆری (پاراستن و زانیاریی) له‌بن داندراوه‌ته‌وه ئه‌گه‌ر یه‌ک قیچ به سه‌ربه‌ستیی و ئازادیی به‌سه‌ریدا بڕۆی ئه‌وا پرده‌که ده‌ته‌قێته‌وه تۆش تا ته‌پانی بنه‌وه راناوه‌ستی.\nتوانراوه جۆرێکی لاواز له دیالۆگ له‌سه‌ر ئاستی گشتی چێبکرێ به‌ڵام که رای به‌رامبه‌ر به هێزی ماسوولکه سه‌رکوتکرا و ئازادیی هه‌ر له‌بنه‌وه بوونی نه‌بوو و ئازدییه‌کی ساخته پایه‌دار بوو ئیدی دیالۆگی چی و ته‌ڕه‌ماشی چی!\nNext پێداویستیەكانى بونیادنانى كۆمەڵگایەكى مەدەنى لە عێراق


📅 16-06-1982 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 14:14:22\n📅 23-09-1944 رێکەوت و رووداو (کڕۆنۆلۆژیا)\n👁 ئەم بابەتە 6,048 جار بینراوە\n👁 ئەم بابەتە 15,552 جار بینراوە\n📕 ئیدیەمێت کوردى پەڕتووکخانە\nئامێدى، سادق بەهادین ئامێدی ٢٠٠٥ [ زۆرتر... 👁] 📕 ✖ 0 0 ✔ 99% ✍ هـ.ب. 10-6-2012 16:51:49\n📕 ژ فولکلورێ کوردی پەڕتووکخانە\n📅 کاتی تۆمارکردن Oct 25 2011 9:40PM\n👁 ئەم بابەتە 11,961 جار بینراوە\nخڕڤەکرن و ب سەر و بەرکرنا: سادق بەهادین ئامێدی دە [ زۆرتر... 👁] 📕 ✖ 0 0 ✔ 99% ✍ هـ.ب. 25-10-2011 21:40:58\n👫 قەناتی کوردۆ - کوردۆیڤ کەسایەتییەکان\n📅 کاتی تۆمارکردن Nov 10 2008 12:22PM\n👁 ئەم بابەتە 31,928 جار بینراوە\nژیاننامە کوردناس و زانای مەزنی کوردی یەکێتی سۆڤیە [ زۆرتر... 👁] ✖ ✖ 6 27 ✔ 98% ✍ هـ.ب. 10-11-2008 12:22:36\n📕 هۆزانڤانێت کورد پەڕتووکخانە\nسادق بەهادین ئامێدی بەغداد-1980 [ زۆرتر... 👁] ✖ ✖ 0 0 ✔ 70% ✍ هـ.ب. 31-3-2014 0:40:07


کات 23/09/1399 67 بازدید\nئەم نوتقەی فەرماندە دوواتر ئەوەندە سەرنجی لێکۆڵەرانی راکێشا کە وەک خودی هەبوونی کارەبادا هەڵیانسەنگاند،… بگرە زیاتریش.\nبە شوێن ئەم نوتقە مێژووییەدا بابەتی تریش هات. بۆ وێنە هەڤاڵیک لە وتارێکی دوورو درێژدا نووسیبووی نەبوونی کارەبا بووەتە هۆی سڕینەوەی ئەو دەنگانەی وا هەبوونیان لە ماڵەوە نەیاندەهێشت گوێمان لە دەنگە هەمیشە جوان و سەرنجڕکێشەکانی ناو شەوان بێت. ئیستا ئیتر دەنگی وڕەوڕی سەلاجە و فریزەر و تەلەفزیۆن و پەنکە و موبەڕیدە نەماوە و بۆیە کاتێک دەخەوین گوێمان لە دەنگی سروشتە لە دەرەوە. بۆ وێنە گوێمان لە دەنگی بایە، لە دەنگی سەمای گەڵاکان بە لقەکانەوە، دەنگی خوێندنی باڵندەکانی بێداری ناو شەو و خشکەی مار و مێروو،… هەروەها دەنگی سیسرک و ویزەویزی مێشوولە و…،… جا داخۆ ئەمە خۆی لە خۆیدا موعجیزە نیە؟!\nلە ناو کۆشکەکاندا باخی رازاوە سازکرا، بەو ئاسکانەوە تیایاندا لە هاتوچۆدابوون و هەروەها بە مەسبەحەکانەوە. سەرچاوەی ئاوی مەسبەحەکان کانیی چیاکان بوون. کارەکەرەکان کە زۆربەیان لە وڵاتانی باشووری رۆژهەڵاتی ئاسیاوە بوون، وەک فڕفڕە هەڵدەسووڕان. هەڤاڵان لە تەنیشت حەوزی مەلەکاندا رۆژنامەکانیان دەخوێندەوە، بە تەلەفۆن دەدوان و دەست و پێوەندەکانی خۆیان بۆ ئەم لاولا بەڕێدەکرد. ژنە چاوکاڵە قژ رەشەکان ئەوەندەیان شێلابوون کە گەر بە زەڕەبینیش بگەڕایتایە یەک زەڕرە ماندوویی سەردەمی شاخ چییە لە جەستەیاندا نەدەبینرایەوە. زۆر جار میوانیی گەورە سازدەکرا و هەتا نیوەشەو دەنگی قاقای پێکەنین و قسەکردن و زڕرەی پیاڵە و گۆرانی دەهات و دەچوو. بەڵام حەسارەکان ئەوەندە دوور بوون کە پێویستی نەدەکرد یەک وشە چییە بەری پێبگرن. خەلکی ئەوەندە دووربوون کە هەڤاڵان خەمی ئەوەیان نەبێ ئارامی و خەوی شەوانەیان لێ تێکبدەن. بەرەبەرە وای لێهات بیرەوەرییەکانی سەردەمی شاخیش بە هۆی گێڕانەوەی زۆر باویان نەما و ئەمجارە بیرەوەریی سەفەر بۆ وڵاتانی تر بوو ببوونە قسەوباسی سەرەکی. هەڤاڵان زۆربەی دونیایان کردبوو. ئەوەی شیاوی تامکردن بێ، لەوێندەر، چەشتبوویان. بگرە جۆرێک لە پێشبڕکێ لە نێوانیاندا سەری هەڵدابوو. ئەوەیکە بۆ دانیشتنی دوواتر کێ وڵاتی زۆرتری بینیبوو و کێ بیرەوەریی خۆشتری هەبوو. زۆربەیان گلەییان لەوە دەکرد کە بە تەمەنی گەنجیەتی بە تووش ئەم دۆخەوە نەببوون و بۆیە ئەو تام و چێژەی وا پێویست بوو لەم سەفەرانە نەیاندەبینی. یەکیان بە پێکەنینەوە دەگێڕایەوە زۆر جار لەگەڵ چاوشین و قژزەردەکان تەنیا گەمە دەکا،… دەستبازیی و وەک بەراز لووت ژەندن لە سەروسینگیان. بوووووو…. گڕڕڕڕڕڕ،… غڕڕڕڕڕڕ! هەڤالانی تر پێدەکەنین و دەیانگوت هەتیو بەخوا تۆ هەر بەراز بووی! دەیانگوت لەبیرت دێ فیشەک لە کەلەکەتەوە دەرچوو و کەچی ئاخت لێوە نەهات! هەڤاڵان راستیان دەکرد. ئەو کاتانە وەها بوو. بەرازبوون بەشێک لەو خەسڵەتە بوو بۆ ئەوەی بتوانی سەردەمی شاخ تێپەڕێنی.\nفەرماندە جاری وابوو وەڕەزیی هەڤاڵانی دەکرد. باشە لە کوێن،… بۆ وەک جاران دەرناکەون؟ هەرچەند دەیشیزانی بۆچی. جاری وایە مرۆڤ پرسیار دەکا بەس لەبەر ئەوەی کردبێتی. پرسیار جاری وایە پڕکردنەوەی کاتەکانی ژیانە. شتێکە وەک جگەرەکیشیان، وەک راوکردن و وەک رابواردن لەگەڵ قەحبەی عەرەب. فەرماندە لای خۆی بیردەکاتەوە کە مافی خۆیانە، هەڤاڵان ماندوون و ژیانی شاخ برینداری کردوون، ژیانی شاخ لە سەرەتاییترین شتەکانی ژیانی داماڵین،… جا لێیانگەرێ با بای بن باڵی خۆیان بدەن،… با ببوژێنەوە. بەڵام هەڤاڵان رۆژ لەگەڵ رۆژ زیاتر ئەو ماسولکانەی وا سەردەمی شاخ پێکەوەیانیان نابوو، لەدەستدەدەن. دەپووکێنەوە. سەیارە، ژووری خەوەکان و شێلانەکان ماسولکەیان تیانەهێشتوون. بە بایەکی پاییزی خێرا نەخۆشدەکەون و بە پژمەیەک ئەوانیش دەپژمن. رێک وەک باوێشک کە لەمەوە خێرا خۆی دەگەیەنێتەوە ئەوی تر. نەخۆشەکان جاری وایە بە چەند هەفتە ونن. نا، وانابێ،… نیشتمان ناکرێ جێ بێڵین. بۆیە گلەییان لێدەکا. هەڤاڵان دەبیستن، بەڵام وەک بڵێی مێشێکیشیان میوان نەبێ. فەرماندە جاری وایە یەکجار تووڕەیە. وەڵام نادەەوە. وەک جاران پێمل نین. باشە چدەبێ ئەمیش شتێکی لەم چەشنە بکا،… جوابی تەحەی پەحەیە! بەڵام شتێک لە دەروونەوە دەنگیدەدا نا نابێ! پێی دەڵێ ئەو فەرماندەیە. پێی دەڵێ وەک جاران بەدەوام بە. دەڵێ ئاوایش دەبێ. بەڵام راوەستە بەڕاستی ئەمەیە ئەنجامی ئەو سەردەمانە؟… بۆ ئەمەمان کرد!؟ فەرماندە هەوڵدەدا لە نێوان هەموو ئەو قارەمانەتی و لەخۆبوردنانەی جاران لەگەڵ ئەوەی ئیستاکە هەڤاڵان دەیکەن پێوەندێک بدۆزیتەوە. ئا، دەکرێ بەشێکی ئەمە بێت. مەگەر باسی خۆشگوزەرانیمان نەدەکرد؟ دەی ئەوە هات. فەرماندە بۆ ساتێک دەروونی ئارام دەبێتەوە. نا هەڤاڵان کارێکی هەڵەیان نەکردووە. منێک کە لە شاخ دەبا خۆم خزمەتی خۆم بکردایە و ئیستاکە لە وڵاتانی هەرە دوورەوە بۆ خزمەتکاریم دێن، نا بابا بەڕاستی گۆڕانێکی گەورەیە،… مەگەر نیشتمان هەر ئاوا سەرفرازناکرێ؟\nرۆژێک یەکێک لە هەڤاڵان بە پڕتاو خۆی بە ژوورەوەدا دەکا. قوربان ‘هەڤاڵ هەڵمەت’ مردووە! فەرماندە بە ئارامی سەربەرزدەکاتەوە. وەک بڵێی چاوەڕوانی وەها هەواڵێک بێت. وەک بڵێی ماوەیەکە بەو ئەنجامە گەیشتبێ کە بەرەبەرە ئیتر سەرەی مەرگی هەڤاڵانە. ئەوان ئەو ساڵانە لە شەڕەکاندا دەکوژران و ئیستا کە شەڕ نەماوە دەبێ هۆکارێکی تر بۆ مردن هەبێ. قوربان لە مەسبەحەکەیدا خنکاوە.\nفەرماندە لای وابوو ئەم دۆخە لە کاتی سەردانی سەرۆکی وڵاتانی تر گۆڕانی بەسەردادێت، بەڵام بە سەرسوڕمانەوە دەیبینی لەویێش وەزعەکە زۆر جیاوازنەبوو! دیارە ئەوان فەرقیان هەبوو، بەس بە جوانی دەیبینی زۆر گرینگیی پێنادەن و وەک بڵێی خێرا دەیانویست لە کۆلێ خۆیانی بکەنەوە. باشە، هۆکار چی بوو؟ بۆ وەک سەرۆکی وڵاتێک پێشوازیان لێنەدەکرد؟ بۆ هەمیشە کەمی دێنا؟ فەرماندە زۆر بیری لەمە دەکردەوە. هەندێ جار هۆکاری ئەمەی بۆ سەردەمی شاخ دەگێڕایەوە. بە خۆی دەگوت مرۆڤ کە ماوەیەکی دوورودرێژ چاو لەدەستی وڵاتانی تر بوو و پارە و چەک و چۆڵ و خزمەتی تری لێیان وەرگرت، ئیتر وەک کەسێکی ئاسایی سەیری ناکەن. لەبەر چاویاندا دەبێتە خزمەتکار، یان نۆکەر. یان رەنگە وەک پیاوی دراوسێی یەکەم و دووهەم لێیاندەڕوانی و ئیتر سیقەیان پێنەدەکرد! سەری دیشێ. بۆ خۆیشی نازانێ کامیانە. هەوڵیدا لە سەردانەکانیدا بە پێشکەشکردنی ئالبۆمێکی رازاوە لە شەهیدان سەرنجی سەرۆکەکان بقۆزێتەوە بۆ ئەوەیکە ئەمانیش لە راستیدا چەندە تێکۆشەر بوونە و چەندە باجی هەڵوێستەکانی خۆیان سەبارەت بە دیکتاتۆر و سەبارەت بە خۆیان داوە. بەڵام لەوە نەدەچوو زۆر سوودی هەبێ. سەرۆکەکان چاوێکی خێرایان بە لاپەڕەکاندا دەخشاند و لەولای خۆیانەوە لەسەر مێزەکە دایاندەنا، یان کەسێک لێی دەسەندن و دەیبرد لە شوینێک لەچاو ونیاندەکرد. فەرماندە هەتا ئالبومەکە لە چاو بزردەبوو لێی دەروانی. لەم کاتانەدا زۆر لەو قسانەی ئاڵوگۆڕدەکران نەدەگەیشت. ئالبومەکە دەبوو بە شتێک لە ناو هەموو شتەکانی تردا، دیارییەک وەک هەموو دیارییەکانی تر،… لە ناو ژوورە بێ ئەژمارەکانی کۆشک و بینا گەورەکانی وڵاتانی غەریبدا.\nفەرماندە زۆر جار لەم کاتانەدا بیری گەڕەکەکەی خۆیان لە سەردەمی منداڵی دەکەوتەوە. ئەو کاتانەی وا پیاوێکی دراوسێیان هەبوو، پیاوێکی کەتە و زل و ترسناک بە سەری تاس، سمێڵێکی گەورە و سینگێکی پڕ مووەوە بەناوی عارفی حەبێی جاجکە کە هەموو خەڵکی گەڕەک لێی دەترسان. ئەم بە ئیستایشەوە نازانێ بۆ لێی دەترسان. رەنگە هۆکارەکەی ئەوەیە هەندێ کەس بۆ ترساندن خوڵقاوە و هەندێکی تر (کە زۆرینەن) بۆ ترسنۆکی. نایشزانی بۆ ترسنۆکەکان هەمیشە ژمارەیان زۆرترە. داخۆ هۆکاری شەرمە، سەرقاڵی بە ژیانی خۆیانەوەیە یاخود عادەتی دێرینەی مرۆڤە بۆ ئەوەی کەسێک هەمیشە دەبێ هەبێ بۆ ئەوەی لە لای سەرەوە دابنیشێ و ئەوانی تریش لەلای خوارووەوە. ئاخر نەک ئەوەی هەمیشە شوێنێکی وەها هەیە. فەرماندە نازانێ، بەڵام لەوە ناخۆشتر نیە خۆت بە عارفی حەبێی جاجکە بزانیت و کەچی لە گەڕەکەکەی ئەو بەرتەوە کەسێک هەبێ و لێت بشێوێنێ. کەسێک کە لە عارفی حەبێی جاجکە بەسامتر و بەدەسەڵاتترە،… یەکجار.\nلە یەکێک لە سەفەرەکانیدا کاتێک گەیشتنە سنوور، بۆ یەکەم جار لەوێوە بە کۆپتەر بۆ ناوەندی پارێزگا رایانگواست و ئیتر ئەمەی بە گۆڕانێکی یەکجار گەورە وەسفکرد. ئەو کە کاتی خۆی، لەسەردەمی شاخ، تەنیا یەکجار لە کاتی وتووێژێکی نهێنی لەگەڵ دیکتاتۆر بە سواری کۆپتەر بۆ باشووری نیشتمان رایانگواستبوو، دووهەم جاری سواربوونی خۆی لە کۆپتەر وەک موعجیزەیەک لێکدایەوە. بە هەڤاڵانی گوت دڵنیابن هەتا فڕۆکە زۆرمان نەماوە، سەیرکەن سەرەتا قاچەکانی خۆمان، دوواتر مایین و کەرەشین، ئەوسا تڕۆمبیل و ئیستا کۆپتەر،… دوواتر چی؟ بێگومان فڕۆکە،… ئەمە مەنتقی ژیانە!\nبەڵام سواربوونی کۆپتەریش خۆش بوو. بۆ یەکەم جار لە ژیانیدا زیاتر لە لوتکەی شاخەکان بەرزببووەوە. لەوێوە شاخەکان چەند ئاسان هەیبەتی خۆیان لەدەستدەدا. هەموو شتێک وەک بەری دەست ساف و بێ گرێ و گٶڵ دەینواند. کەواتە لای خوا سەردەمی شاخیش شتێک بوو وەک هەموو سەردەمەکانی تر! بەم بیرە دڵی خەمگین بوو. نەکا هەموو ئەو رێگایانەی پیایا رۆیشتبوو ئەوەندەیش مەزن نەدەهاتنە بەرچاو. وادیارە گرینگ ئەوەیە لە کوێوە دەڕوانی، نەک ئەوەی لە چی دەڕوانی. کە لە سەفەری ئەم جارە گەڕایەوە سوێندی خوارد جارێکی تر سوار کۆپتەر نەبێتەوە، لانیکەم بە شێوەی کاتیش بێت؛ بەڵام هەموو جارێک دراوسێی یەکەم و دووهەم دیسان بە کۆپتەر دەیانگواستەوە. نەکا پێیان زانیبێ و بە ئەنقەست ئەم کارەدەکەن؟ فەرماندە لەسەر ئەم بیرەی خۆی مکوڕە. دەزانێ ئەوان لەوە زۆر زیرەکترن کە ئەم جاری وایە بۆی دەچێ. سەرۆکی وڵاتی یەکەم لە یەکێک لە کۆبوونەوەکاندا پیش ئەوەی بکەونە ناو گفتوگۆی فەرمییەوە بە لەحنێکی گاڵتەئامێز لێی پرسیبوو داخۆ بەتەما نیت خانووە تاریکەکەی ناو حەوشەکەت ئاودان بکەیتەوە و بە داگیرساندنی گڵۆپێک وزەی ژیانی تێ بهاویتەوە؟! فەرماندە تەکانێکی خواردبوو، داچڵەکابوو. ئەوان ئەمە چۆن دەزانن؟ ها چۆن؟… بەڵام دەیزانن.\nئەو ساڵانە باوکی زۆری هەوڵیدا کوڕەکەی خوێندن تەواوبکا و بۆ خۆی ببێ بە شتێک، بەڵام وەک بڵێی چارەنووس بەلایەکی تردا دەگەڕا. هەرچی پێی دەگوت با وەک منت لێ نەیەت و کارێکی رێک و پێک پەیدا بکەیت و ببی بە خاوەن ژیانێکی خۆش و بەدوور لە کوێرەوەری، بەڵام فەرماندە قەت گوێی نەدایە. هەر ئەوەندە خۆی بینییەوەو لەگەڵ هەڤاڵانی ئاشنا بوو، چیتر خوێندن سەرنجی رانەکێشا. عەشقی نیشتمان وەها سەرنجی قۆستەوە کە نەیدەتوانی یەک چرکەیش چییە لە پۆل دابنیشێ و سەری بخاتە سەر کتێبە سەیروسەمەرەکان. لە پەنجەرەکانەوە لە دەرەوەی دەڕوانی و بەخۆی دەگوت ژیان لەوێیە،… لەوێ، نەک لەناو کتێبە بێ رۆحەکاندا!\nبەڵام بە تێپەڕینی ساڵەکان بەرەبەرە هەڤاڵان یاخود کاتێک خۆیشی رووبەڕووی هەندێ خەڵکی خوێندەوار دەبوونەوە، یان چاویان بە هەندێ کەسی بەرپرس لە وڵاتی دراوسێی یەکەم و دووهەم دەکەوت، دەیبینی دایرەی زانیارییەکانی ئەوان بەرفراوانترن و هەتا دێت زیاتریش دەبن. هۆکار چی بوو،… نازانێ. لای خۆی جاری وایە بۆ ئەوەی دەگێڕێتەوە کە رەنگە خۆی و هەڤاڵان زیاتر لە رادەی پێویست لە شاخ مابوونەوە، یان هۆی ئەوە بوو لە دەرەوەی سنووری ژیان و چالاکی ئەوان دونیا بە خێرایی لە گۆڕانێکی سەیردا بوو. یان نا، رەنگە هی بەرتەسکبوونی ئەو جیهانی زمانییە بێت وا ئەوانی بە شۆڕشەوە گرێدەدا. نەکا شۆڕش هەر خاوەنی ئەوەندە کەلیمە نەبێت!؟ بەم پرسیارە دەکەوتە بیرەوە و هەوڵیدەدا لە زەینی خۆیدا وشەی تریش بدۆزێتەوە کە زۆر جار بە ئەنجامێکی ئەوتۆ نەدەگەیشت. تا سەرئەنجام بەو پرسیارە ترسناکە گەیشت کە نەکا ئەمان ئیستاکە لە چاو کۆمەڵگا لە باری خوێندن و زانیارییەوە لەدوواتر بن؟ تا هەڤاڵێک رۆژێک قسەیەکی جوانی کرد. گوتی قوربان هیچ شتێک وەک شۆڕشگێڕی نیە، هیچ زانستێک لەم دونیادا ناتوانێ لە مەیدان بەدەری بکا، قوربان دڵنیا بە هەزار ئەوەندەی تر ئەو خەڵکە زانا بن لە ئاست شۆڕشگێڕی و ئازایەتی ئێمەدا کەم دەهێنن و خەڵکی هەر زیاتر گوێ لە ئێمە دەگرن، ئەیچۆن!\nهاوکات بەرپرسانی هەڤاڵیش خەبەریان دەدایە کە لە ناو خەڵکیدا خوێندەوارەکانن کە لە کەمترین ئاستدا بەوانەوە پەیوەست دەبن و دەیانگوت هۆکاری ئەمەیش قسەی زل و بوودەڵەیی و ترسنۆکییانە. راستیان دەکرد، ئەوانەی دەچوونە مەکتەب هەمیشە قسەزل و لەهەمان کاتیشدا ترسنۆک بوون. بەکەڵکی هیچ نەدەهاتن. دەستیان بە کڵاوی خۆیانەوە بوو. ژیان و خەیاڵیان لە مەودای نێوان ماڵەوە و شوێنی کاریان زیاتر بڕی نەدەکرد. لە شاردەرکەوتن بۆیان زەحمەت بوو. دیکتاتۆر بە ئیشتیا لە دامودەزگاکانی خۆی وەریدەگرتن و ئیش و کاری پێدەدان. یەک دەبووە مامۆستا، ئەوی تر مودیر، یەکی دیکە موهەندیسی دایرەی رێگا و بان و… . نا، ئەوان تەنها زەمانێک داگیردەکران کە فەرماندە و هەڤاڵان روویان لە شارەکان بکردایەتەوە. ئەوان ماڵی ئێرە نەبوون. ئەو خوێڕییانە تەنیا بە هێز دەستەمۆ دەکران. ئەوان هەمیشە حەزیان بە ژیانێکی ئارام و خۆش بووە، رۆژی جارێک خۆیان نەشۆن ناگەنە شەو. خۆ هەڤاڵان نین یەخەی کراسەکانیان توێژاڵی چڵک دەگرێ و هەفتەیەک بە رێگادا دەڕۆن بەبێ ئەوەی قاچیان لە پێڵاوەکانیان دەربێنن. حەک قوربانتان بم هەڤاڵینە! ئەی ئێوەیش بوودەڵینە، با بێینەوە جا دەزانم چۆن ئاقڵتان دەکەم!\nـ مااا… مارکس!\nـ ئیتر دیکتاتۆری وەهایە، پیاو لەسەر ناوی پیاوی تر تێوەدەگلێ!… نێروبەرانی لێی تێگەیشتوون!\nـ ئیشی من وانەگوونتەوە بوو و هیچی تر. من تەنیا زانیاری دەگوازمەوە، مەرج نیە ئەوەی خەڵکی تر دەیڵێن منیش هەمان باوەڕم هەبێ. بگرە رەنگە تەنانەت من لەسەر پێناسەکردنی کۆمەڵگای نوێ لە ژێر ناوی کاپیتالیزم کێشەم هەبێ و زیاتر بە سۆسیۆلۆجەکانی تر وەک گیدێنز و ماکس وێبێر و بێک و باومان نزیک بم؛… مودەرنیتە، مودەرنیتەی یەکەم و دووهەم، کۆمەڵگای پیشەیی، مودەرنیتەی شلەتێن، ئەمانە ئەو دەستەواژانەی ترن کە دەکرێ سەردەمی ئێمەی باشتر پێ وەسف بکرێن هەتا مارکس،… تازە مەرج نیە کاتێک باس لە مارکس دەکرێ باوەڕیشمان بە تیۆرەکەی سەبارەت بە چینی کرێکار هەبێ، چما مانای چینی کرێکار و رۆڵی ئەم چینە لە گۆڕانکارییە کۆمەڵایەتییەکانیشدا لای مارکسییە نوێکانیش وەک ئاڵتۆسەر گۆڕانی بەسەردا هاتووە،… بەڵام،… بەڵام خۆ ئەو گەمژانە تێناگەن!\nماوەیەکە کوڕەکانی زیاتر سەرنجی دەقۆزنەوە. باڵایان فرەتر کشاوە و خەریکن دەبن بە پیاو. گەورەکەیان مووی دەرکردووە و بچووکەکەیشیان سمێڵی گووگرە بووە. لە خۆی بە هەیبەتترن. هەتا بڵێی قۆزن. فەرماندە لەبەر خۆیەوە دەڵێ لە کێ دەچن؟ بە رواڵەت شتێکن لە نێوان خۆی و دایکیان، بەڵام بە قەڵافەت جیاوازن. ئەوسا دێتەوە بیری لە خاڵەکانیان دەچن. فەرماندە کچی نیە. تەنیا خاوەنی ئەم دوو کوڕەیە. داخۆ حەزی دەکرد خاوەن کچیش بێت؟ نازانێ. بیری لەمە نەکردووەتەوە. دەزانێ خەڵکی زیاتر حەزیان بە کوڕە. بەڵام هەستدەکا بۆ ئەو گەر کچیشی هەبێ مەوزوعەکە زۆر ناگۆڕدرێ. ئاخر کێ دەوێرێ بەچاوی خراپ سەیری کچەکەی بکا! فەرماندە بزەیەکی دێتێ. ئاە، چ خۆش دەبوو کچێکیشم هەبایە! ئەمە یەکەم جارە ئەم ئاواتە بەدەمیا دێت. ئەوسا دیسان دێتەوە بیری کە بەڕاستی ئەوەتەی هەیە، جگە لەو ساتانەی وا سەردانی ژنەکەی دەکردەوە، تەواو لە ژینگەیەکی نێرانەدا ژیاوە. دەورووبەری هەمیشە پڕی پیاوە شەڕکەر و بەهەیبەت و تووڕەکان بووە. پیاوانی رۆژانی تەنگانە کە دەیانتوانی بە چەندین مانگ هەرچی چیا و کوێستانە بگەڕێن و پشوونەدەن. پیاوانی دوژمن بەزێن. ئەو پیاوانەی زستانان دەیانتوانی لە چادر و خانووە قوڕەکان لەبەر چرا لامپا و چرا مووشی دابنیشن و هەتا درەنگان قسەی قۆڕ بۆ یەکتر بگێڕنەوە، گۆرانی بڵێن، هەڵپەڕن و یاخود گۆرەوی و جل و بەرگەکانیان بدوورنەوە. فەرماندە ئەگەرچی زۆر جار بە سەریاندا دەیگوڕاند و جاری وابوو فەلاقەیشی دەکردن، یاخود لەسەر هەڵەی گەورە لە زیندانی دەخنین، بەڵام خۆشیانی دەویست. ئەم پیاوانە چەندە خۆنەویست بوون و چەندە سادە دەژیان. لەعنەت لە شار،… لەعنەت لە شەقام و لە…! فەرماندە شەرمێک لە خۆی و لە هەڤاڵانی هەنووکە دایدەگرێ. بەڵام ئەمە زۆر ناخایەنێ و خێرا خۆی لە خەیاڵاتی پڕوپووچ رزگاردەکا. لەعنەت لە رابردوو!… لەعنەت! ئەوسا دیسان دێتەوە بیری کە فەرماندەی چاک ئەو فەرماندەیە بەردەوام لە دۆخی نوێ بگات و خۆی لەگەڵ بگونجێنێ. بگرە دۆخی نوێیش چێ بکا.\nـ بێگومان ئێوەیش وەها،… ئێوەیش گوێتان لەم هاوارەیە لە دەروونی خۆتاندا،… وانیە؟\nـ بێگومان ئێوەیش هەر لە هەمان رەچەڵەکن، لە پشتی منەوە دابەزیونەتە ناو ژیان،… ئێوەیش درەنگ یان زوو ئەم دەنگە دەبیستن، وانیە؟\nـ باوکە من شەوانە ماوەیەکە خەوم لێناکەوێ، هەر جووڵەم دێت،… وەڕەزم،… رەنگە…\nـ ئافەرین کوڕم!… رێک ئەوەیە کە من باسی لێدەکەم.\nـ منیش… منیش هەروام،… دیارە زووتر خەوم لێدەکەوێ، بەڵام خەوی سەیرسەیر دەبینم،…\nـ وەک،… وەک بۆ وێنە دایکم جاری وایە دێتەوە خەوم، جاری وایشە…\nـ خۆیەتی، خۆی!… خەوبینین بە دایکتەوە کە هەموو تەمەنی بەم رێگایەوە بوو ئەوەت پێ دەڵێ تۆیش هەمان چارەنووست هەیە کوڕم،… هەمان چارەنووس!\nئەمە کارێکی کرد دووانە هەیکەل ئاسنینەکە بەتەواوی شیاوی ئەوە بن ببنە جێگری باوکیان. تەنیا ئەوەندەی نەبێ کە نیشتمان خەمی ئەوەی دەخوارد چلۆن دوو کەس دەتوانن پێکەوە ببنە سەرۆک،… داخۆ پێکەوە دەگونجان؟\nلێمانگەڕێ! فەرماندە رۆژانی داهاتوو زۆری بیر لەم قسەیە کردەوە. وادیارە خراپ تێگەیشتبوون، وادیارە لە بیریان چووبووەوە باوکیان هێشتا مابوو و هێشتا ئەو بوو خاوەنی دووابڕیار بوو. نا وانابێ! پەشیمان بوو لەوەی ئەو هەموو دەسەڵاتەی دابوونێ. دەبووایە کارێک بکا. هەرچی هێنای و بردی عەقڵی بە هیچ نەشکا. خۆ تازە نەدەکرا پلەکانیان لێ بستێنێتەوە. بەم کارە دەیشکاندن و ئیتر ئەو قەدر و حورمەتەیان نەدەما. داهاتوو لەکیس دەچوو. وادیاربوو هێشتا نەمردبوو برابەشی بۆ پەیدا ببوو! پیشی بە خۆیا دەخواردەوە. سەرئەنجام دووای هێنان و بردنێکی زۆر بە خۆی گوت تازە چاری نیە و دەبێ لەگەڵ وەزعەکە بسازێ. بە خۆی گوت تا هەم ناتوانن لانیکەم جێی من بگرنەوە، نا، ناتوانن! هێشتا نیشتمان و هەڤاڵان رووداوەکانی ساڵانیان لەبیر نەچووەتەوە. هەستیکرد کەمێک ئارامتر بووەتەوە. ئەوسا پێکەنینی بە خۆی هات. وای لە دەسەڵات!.. وای وای! بەڵام لە سەرێکی ترەوە خۆشییەک بە دەروونیدا هات. ئەو دوو روخسارەی ئەو بینیبوونی، هەتا دەمان بە ئاسانی دۆخەکەیان لە دووای ئەویش رادەگرت. بەس لە ناو خۆیاندا لێیان تێکنەچێ!… جا بۆ تێکبچێ؟ نانا، تێکناچێ.\nـ هەر ئەوەندەی بوو باوکم هەمیشە ماندوو بوو،… ماندوو ماندوو!\nـ راستی لە کوێیە؟… بڵێی چی بەسەرهاتبێ؟


خۆپیشاندانەكان لە ناوچەی ئیدارەی تایبەتی هۆنگ كۆنگ، دژبە پرۆژەیاسای رادەستكردنی تاوانباران بە چین درێژەی هەیە.\nهەزاران خۆپیشاندەری هۆنگ كۆنگ بە دروشمی ''نەوەی داهاتوو بپارێزە، با ویژدانمان قسە بكات'' لە ناوچەی سێنتراڵ گردبونەوەكانیان درێژەپێدەدەن و بێ گوێدانە بارانی وەرزی، كە ناو بە ناو بەسەریاندا دەباری، داواكارییەكانیان بۆ كشانەوەی تەواوەتی پرۆژەیاسای رادەستكردنی تاوانباران بە چین و دەستلەكاركێشانەوەی كاری لام بەڕێوەبەری گشتیی هۆنگ كۆنگ-یان دووبارەكردەوە.\nخۆپیشاندەران دروشمی ''نەوەی نوێ بپارێزە، پرۆژە یاساكە بە تەواوی بكشێننەوە. خوێندكاران بپارێزە. پشتیوانی لە رێپێوان بكە. توندوتیژی بوەستێنە. نەخێر بۆ توندوتیژی سێكسی و جەستەیی و خراپ بەكارهێنان''یان لە سەرەتای خۆپیشاندانەكانەوە بەرزكردوەتەوە و درێژەشی پێدەدەن.\nدوای گردبونەوەی خۆپیشاندەران، كە زۆربەیان تەمەنیان لاو بوو، بەرەو بینای حكومەتی خۆجێیی هۆنگ كۆنگ بەڕێكەوتن.\nمامۆستایەكی پیشەیی بەناوی سوم هۆ، باسی لەوە كرد كێشانەوەی پرۆژە یاساكە، بەزەیی پێنەهاتنەوە و كوشتنی خوێندكاران لە هۆنگ كۆنگ، لێكۆڵینەوە لە توندوتیژی پۆلیس و دەستلەكاركێشانەوەی حكومەتی خۆجێی، داواكاری سەرەكی خۆپیشاندەرانە.\nسوم هۆ ئاماژەی بەوەشكردوە، ئەگەرێكی زۆر كەم هەیە سوپای چین دەستوەربداتە هۆنگ كۆنگ و باسی لەوەكرد 30 ساڵ بەرلە ئێستا كاتێك حكومەتی چین دەستوەردانی توندی كرد لە خۆپیشاندەرانی مەیدانی "تیانانمین"، ئەوكات لە هۆنگ كۆنگ خۆیشیان ترسیان لێنیشت و دەڵێت ''پێموانییە ئەوەی 30 ساڵ پێش ئێستا لە تیانانمین ئەنجامیاندا، ئەمڕۆش ئەنجامی بدەنەوە".\nلە سێی نیسانی رابردودا پرۆژەیاسای ئاسانكاری بۆ رادەستكردنی تۆمەتباران بە چین و ناوچەی ئیدارەی تایبەتی ماكاو و تایوان پێشكەش بە پەرلەمانی هۆنگ كۆنگ كرا، دەستبەجێش كێشەی لێكەوتەوە.\nپرۆژەیاساكە تاوانی سیاسیی ناگرێتەوە، بەڵام بەشێكی زۆری خەڵكی هۆنگ كۆنگ، كە ژمارەی دانیشتوانەكەی حەوت ملیۆن و 400 هەزار كەسە، نیگەرانن لەو پرۆژە یاسایە و سیستمی دادگای چین.\n"قاچاخچی یەختە نقومبوەكەی یۆنان پێشتر زانیویەتی كە ئەو وەجبەیە دەرناچن"\nشاره‌وانی سلێمانی زیاده‌ڕۆییه‌كانی شه‌قامی سالم لاده‌بات و پاشان داده‌نرێنه‌وه!


رێگاي ئێوه ئابوري » توێژەرێکی کاروباری کورد لە زانکۆی ڕایتی ئەمریکا: ئەمریکا هەرگیز پشتیوانی کوردی لەبارەی کەرکووکەوە نەکردووە.\nدوکتور لیام ئەندرس لە لێدوانێکدا وتوویەتی یەک خاڵی ڕوون لە سیاسەتی ئەمریکا بە نیسبەت کوردەکانەوە هەیە خاڵەکەش ئەوەیە کە واشەنت لە 2003وە تا ئێستا هەرگیز بە شێوەی کارا پشتگیریی نەکردووە لە سەربەخۆییی کورد و ئیدعای کوردەکان لە بارەی کەرکووکەوە.\nدوکتور لیام ئەندرسن توێژەری کاروباری کوردەکان کە بە تایبەتی لە سەر کەیسی کوردەکانی عێراق لە زانکۆی ڕایتی ئۆهایۆی ئەمریکا کار دەکات وتارێکی تێروتەسەلی لە بارەی سیاسەتی ئەمریکا بە نیسبەت کوردەکانەوە نووسیوە.\nئەو توێژەرەی کاروباری کورد لە وتارەکەیدا جەختی کردۆتەوە کە سیاسەتی ئەمریکا بە نیسبەت کوردەکانی عێراقەوە بەتایبەتی پاش ڕووخانی سەدام و داگیرکرانی عێراق، سیاسەتێکی پایا و نەگۆڕ بووە و هەرگیز واشەنتن پشتگیریی نەکردووە لە سەربەخۆییی کورد و ئیدعاکانی کورد لەبارەی کەرکووکەوە. بەوەشەوە ئەمرکیا هەرگیز ڕاستەوخۆ هەوڵوێستی خۆیی لەو بارەیەوە بە سەرکردایەتیی کورد نەوتووە.\nئەو توێژەرەی زانکۆی ڕایتی ئەمریکا بڕوای وایە ئەگەر سەرنجی مێژووی پێوەندییەکانی نێوان کورد و ئەمریکا بدەین دەگەین بەو ئەنجامەی کە هەر کات ئەمریکا پێویستی بە یارمەتیی کورد بووە پشتگیریی کوردەکانی کردووە بەڵام پشتگیرییەکە تا ئەو کاتە بەردەوام بووە کە نیازەکەی خۆی هاتۆتە دی. بەڵام هەر کات پشتگیری کردن لە کورد خزمەتی بە بەرژەوەندییەکانی ئەمریکا نەکردبێت واشەنتن وازی لە پشتگیرییەکانی هێناوە و لە ئەنجامدا کورد دۆڕاوی ئەم یارییە بووە.\nئەندرسن هەروەها ئاماژە بە نەبوونی باڵانسی دەسەڵات لە نێوان کورد و ئەمریکا کردووە و دەڵێت کورد نەیتوانیوە بەدیلێکی باش بۆ ئەمریکا بدۆزێتەوە ۆەر بۆیەش ئەم شێوازە لە تەعامول کردنی کوردەکان لەگەڵ ئەمریکا پێوەندییێکی بێ سوود دەخولقێنێت.\nمامۆستاکەی زانکۆی ڕایتی ئەمریکا دەشڵێت هەندێک لایەن دەڵێن ئەمرکیا لە پشتەوە خنجێری لە کورد دا و خەیانەتی لێکرد چوونکە لە مەسەلەی ڕیفراندۆم و لە مەسەلەی کشانەوەی کورد لە کەرکووک پشتگیریی هەرێمی نەکرد بەڵام ئەمە لە سیاسەتی دەرەوەی وڵاتان و بەتایبەتی لە سیاسەتی دەرەوەی ئەمریکادا شتێکی ئاسایییە.\nبرچسب ها : ئەمریکا , پشتیوانی , کەرکووک , کورد


08:42 - 08/07/2020 200 جار خوێندراوەتەوە\nمستەفا کازمی ناوی راستی " مصطفى عبد اللطيف مشتت الغريباوي " لە ساڵی 1967 لە بەغداد لەدایک بووە. بنەچەی بنەماڵەکەیان دەگەڕێتەوە بۆ باشووری عیراق بۆ قەزای شەترە لە پارێزگای " زی قار یان ناسرییە".\nکازمی لە بنەماڵەیەکی سیاسی بووە، عەبدول لەتیفی باوکی چالاکوانێکی سیاسی بووەو نوێنەری حزبی " وطني الدیمقراطي" کامیل جادرجی بووە لە قەزای شەترە. بەڵام ساڵی 1963 قەزای شەترە بەجێدەهێڵێت و دێتە بەغداد لەوێ لە هێڵی شەمەندەفەری بەغداد کار دەکات.\nگەرچی سەباحی برا گەورەشی دکتۆرای لە ئەندازیاری هەیە، راوێژکاری حەیدر عەبادی سەرۆک وەزیرانی پێشووی عیراق بووە. مستەفا کازمی کچی "مهدي العلاق" دەهێنێت کە یەکێکە لە سەرکردەکانی حزبی دەعوەی ئیسلامی. ئەمانەش هەموو رۆڵیان هەبووە لە پێشخستنی کاروانی سیاسی ئەم پیاوە.\nراستە مستەفا کازمی کۆلیژی یاسای تەواو کردووە، بەڵام حەزێکی گەورەی بۆ رۆژنامەگەری هەبووە، چ لە دەرەوەی عیراق و چ کاتێک گەڕاوەتەوە، کاری رۆژنامەگەری کردووە. لە شاری لەندەن دەبێتە بەرێوبەری دەزگای " الحوار الإنساني " کە لە لایەن " حسین الصدر" دامەرزاوە. ئامانجی سەرەکی ئەم دەزگایەش، دروستکردنی دیالۆگ لە نێوان تایفەکان و دژایەتیکردنی توندوتیژی و بڵاوکردنەوەی چەمکی ئاشتیخوازیی و لێبوردەیی.\nپاش رووخانی رژێمی بەعس دەگەڕێتەوە بەغداد و دەزگای "الذاكرة العراقية" دروست دەکات کە کاری لەسەر قووربانیان رژێمی بەعس کردووەو ویستوویەتی تاوانەکانی رژێمی بەعس بە ئەرشیف بکات، ئەوەش لە رێگەی فیلمی دۆکۆمێنتاریی و چاوپێکەوتن لەگەڵ قووربانیانی رژێمی بەعسی سەدامی لەناوچوو.\nساڵی 2007 دەبێتە سەرنووسەری گۆڤاری " الاسبوعیة" کە سەر بەدەزگای خەندان بووە لە سلێمانی.\n• مسألة العراق.\n• انشغالات إسلامية.\n• علي بن أبي طالب الإمام والإنسان\n• المصالحة بين الماضي والمستقبل.\n1/ مصطفى الكاظمي: من هو رئيس الحكومة العراقية الجديد؟، سایتی بی بی سی العربي.\n2/ مفاوض بارز ولاعب ماكر… من هو رئيس الحكومة العراقي مصطفى الكاظمي؟. سایتی فرانس 24\n3/ الرئيس العراقي يكلف مصطفى الكاظمي بتشكيل الحكومة العراقية. سایتی روسیا الیوم


فێرخوازانى ئەندازیارى تەلارسازى، تەلارى نەخۆشخانەکان بەسەردەکەنەوە - Cihan University -Erbil\nبۆ گەیاندنى زانیارییە تیۆرییەکان بەشێوەیەکى پراکتیکى بەفێرخوازان، سەرۆکایەتى بەشى ئەندازیارى تەلارسازى لە زانکۆى جیهان-هەولێر گەشتێکى زانستى بۆ گروپێک لە فێرخوازانى بەشەکەى ڕێکخست.\nڕۆژى یەکشەممە ڕێکەوتى (٦/٣/٢٠٢٢) بەسەرپەرشتى پڕۆفیسۆر دکتۆر سەناء محەمەد عومەر و، لە چوارچێوەى پێداویستیەکانى بابەتى چۆنیەتى دیزاینکردنى نەخۆشخانە گشتیەکان، ژمارەەک لە فێرخوازانى قۆناخى چوارەمى بەشى ئەندازیارى تەلارسازى، بەگەشتێکى زانستى نەخۆشخانەى ڕزگاریان لە شارى هەولێر بەسەرکردەوە.\nلە میانەى گەشتە زانستیەکەیاندا، ئەندازیار ڕێبوار جەلال غەریب لە بەڕێوەبەرایەتى ئەندازیارى نەخۆشخانەکە دواى پێشوازیکردنى لە مامۆستایان و فێرخوازان، هاوەڵیانى کرد بۆ ئاشناکردنى دیزاینى نەخۆشخانەى ڕزگارى بەفێرخوازان، بۆ ئەو مەبەستەش سەرجەم بەشەکانى نەخۆشخانەکە هەر لە نۆرینگەى دەرەکى تا خزمەتگوزارییەکانى دەرەوەی نەخۆشخانەکەیان بەسەرکردەوە و، ڕونکردنەوەى تەواوى لەبارەى پێکهاتە و مەبەستى دروستکردن و دیزاینکردنى لایەنى تەلارسازى نەخۆشخانەى پێشکەش بەفێرخوازان کرد.\nلە کۆتایشدا، فێرخوازان چەند پرسیارێکیان لەبارەى جۆرى دیزاینکردنى لایەنى تەلارسازى و خزمەتگوزارى تەندروستى لە نەخۆشخانەکە ئاراستەى ئەندازیارى نەخۆشخانەکە کرد و، ئەویش وەڵامى پێویستى پرسیارەکانى فێرخوازانى تایبەت بەژینگەى نەخۆشخانەکان لە ڕوى تەلارسازیەوە دایەوە.\nسەرۆکایەتى زانکۆى جیهان-هەولێر پیرۆزبایی لە سەرۆکى زانکۆى سەڵاحەددین-هەولێر دەکات\n25 نیسان, 2022


خۆی وه‌ك ئه‌فسه‌رێكی پله باڵا ناساندوه‌وه و به ناوی دامه‌زراندن پاره‌ی له خه‌ڵك وه‌رگرتووه\nKurdistan24 هه‌ولێر 14:52 2021/05/02\nساخته‌كارێك پله‌ی عه‌میدی به‌ستووه و پاره‌ی له خه‌ڵك وه‌رگرتووه\nعێراق ساخته‌كار ئه‌فسه‌ری عێراق كه‌ركووك\nله به‌یاننامه‌یه‌كه‌ی ده‌زگای هه‌واڵگری عێراق هاتووه، كه‌سێكی ساخته‌كاریان ده‌ستگیركردووه، كه پله‌ی عه‌میدی به‌ستووه و پاره‌ی له‌خه‌ڵك وه‌رگرتووه، گوایه له وه‌زاره‌تی ناوخۆدا دایانده‌مه‌زرێنێت، بۆیه هێزه ئه‌منییه‌كانی كه‌ركووك، به‌پێی مادده‌ی (261)ی یاسای سه‌رۆكایه‌تی كۆمار ئه‌و كه‌سه‌یان ده‌ستگیر كردووه.\nئاماژه به‌وه‌ش كراوه، ساخته‌كاره دانی به‌وه ناوه، له رێگه‌ی خۆناساندنی وه‌ك ئه‌فسه‌رێكی پله باڵا، پاره‌ی له چه‌ند كه‌سێك وه‌رگرتووه، به‌ڵێنی به چه‌ند كه‌سێكیش داوه له وه‌زاره‌تی ناوخۆدا پله‌كانیان به‌رز بكاته‌وه.\nساخته‌كاره‌كه پله‌ی عه‌میدی وه‌رگرتووه


مۆنۆمێنتێك بۆ ئەندامانی مەجلیسی وەتەنیی بەعس!\nبەرهەم عەلی 28/11/2020\nپەیوەندیی هاوڕێیانەی نێوان من و ئاسۆ، هی ئێستا نیە! وا بۆ سێ دەیە دەچێت، ئەو ئاسۆیە بووەتە هاوڕێم و دەزانم چەندە پاسۆكانە بیر دەكاتەوە، كوڕێكی كوردی خاوێنە و نەك هەر بە حەیاتی خۆی بەعسی نەبووە، بەڵكوو كوردپەروەرێكی نەتەوەخواز بوو تا سەر ئێسك، ئاخر لە رۆژگارێكدا ئەو لەو بەغدایە باسی سەربەخۆیی كوردستانی دەكرد و وێنەی شەهید ئازاد مستەفا و ئاڵای كوردستانی لە باخەڵا بوو و خەونی بەوەوە دەبینی كە دەوڵەتی كوردستانی مەزن دابمەزرێت و ئیدی لە تورك و فارس و عەرەبان جیا بینەوە، ئەودەم هیچ كەس ترووسكاییەكی هیوای بۆ ئازادبوونی هیچ پارچەیەكی كوردستان شك نەدەبرد، ئەی قوڕ بەسەرم بۆچی ئێستا وا هەست دەكەم، ئاسۆ بەعسییانە بیر دەكاتەوە؟!\nبۆ خاتری خوا، ئەم كوڕە چۆن لە ماوەی چەند ساڵێكدا ئاوها گۆڕا! ئەو ئاسۆیەی لە سەردەمی حوكمڕانیی رژێمی بەعسدا، دەمێ كە پرس و باسی راپەڕین لە كولەكەی تەڕیشدا نەبوو، بەنهێنی لای من دەیگوت: ”ئەگەر رۆژێ لە رۆژان كوردستان ئازاد بێت، بیرۆكەی دروستكردنی مۆنۆمێنتێك و مۆزەخانەیەكی نیشتمانی پێشكەش بە حكوومەتی كوردستان دەكەم، كە پەیكەری هەموو رێبەر و سەركردە شۆڕشگێڕ و ئازادیخوازەكانی هەر چوار پارچەی كوردستانی بە برۆنز تێدا دروست كرابێت“. كەچی ئێستا هەمان ئەو ئاسۆیە پێم دەڵێ: ”دەمەوێ لە یەكێك لە شارەكانی كوردستان، مۆنۆمێنتێكی شایستە بۆ ئەندامانی كوردی مەجلیسی وەتەنیی سەردەمی بەعس - پەرلەمانی جارانی عێراق - دروست بكەم!“.\nدەمەوێ پێش ئەوەی سەربردەی دوو سێ رۆژ لەمەوبەری خۆم و ئاسۆی هاوڕێی سی ساڵەم بگێڕمەوە، باشتر ئاسۆتان پێ بناسێنم. زیاتر لە ٣٠ ساڵ بەر لە ئێستا، ئاسۆم بە ڕێكەوت لە ئەكادیمیای هونەرە جوانەكانی بەغدا ناسی، ئێمە لە كۆلێژی خۆمانەوە چووین بۆ بینینی نماییشێكی شانۆیی، كە قوتابیانی بەشی شانۆی ئەو ئەكادیمییایەی بەغدا ئامادەیان كردبوو، بەو هۆیەوە كە قوتابییەكی هاوڕێی كوردمان لەو شانۆگەرییەدا بەشدار بوو، لەگەڵ چەند هاوڕێیەكمدا چووینە هۆڵی شانۆی ئەكادیمیای هونەرە جوانەكانی بەغدا، دوای نماییشەكە، ئەو هاوڕێیەمان ئاسۆی پێ ناساندم و گوتی: ”ئەمە ئاسۆی پەیكەرتاشە و لە بەشی تەشكیلی لەم ئەكادیمیایەی خۆمان دەخوێنێت، هەرچەندە كوردێكی كەللەڕەق و نەتەوەپەرستە تا حەدی شۆڤێنیەت، بەڵام یەكێكە لەو هونەرمەندە دەستڕەنگیانانەی كە لە بواری پەیكەرتاشییدا، مامۆستاكان چاوەڕێی دوارۆژێكی پرشنگداری لێ دەكەن“.\nئا لەو ساتەوە كە پاییزی ساڵی ١٩٨٩ بوو، ئاسۆ بووە هاوڕێم، گەلێ جار بە میوانی دەهاتە لامان بۆ شوقەكە دادەنیشتین، هەندێ جار دەچووینە سینەما، زۆر جار دەچووینە شەقامی موتەنەبی بۆ كتێب كڕین، یان بۆ پیاسەیەكی كۆرنیشی دیجلە، یاخود جەزیرە سیاحیی بەغدا، ئەو زۆر جار سەرزەنشتی دەكردم لەوەی من هاوڕێی عەرەبم زۆرە! ئەو قوتابیە كوردانەی بە هەر هۆیەكەوە ئیمزای بەعسیبوونیان كردبوو، ئاسۆ زۆر سووك سەرنجی دەدان و پێی دەگوتن: ”خۆفرۆش و خائین“.\nهەنا، كچە قوتابیەكی عەرەبی شۆخ و شەنگی بەغدایی بوو لە بەشی شێوەكاری لە هەمان ئەكادیمیا دەیخوێند، هەنا عاشقی ئاسۆ بووبوو بەڵام خۆشەویستییەكی یەك تەرەفە، ئاخر گەلێ جار بەتوانجەوە بە ئاسۆم دەگوت: ”ئاسۆی برام، ئەو كچە وەختە شێت بێ بۆت، بۆچی مەیلێكی نادەیتێ، لەوە جوانترت دەست دەكەوێت؟!“، ئاسۆ فشەی بە قسەكانم دەهات و دەیگوت: ”مادام عەرەبە، مەلیكە جەمالی هەموو دونیاش بێت، من بە فلسێكی قەڵب نایكڕم!“، كچێكی كوردی كۆلێژی ئادابیش بە ناوی (كەژاڵ) هاوحاڵی هەنا ئەویش ئاسۆی خۆش دەویست و لە خوای دەویست لە سەیران و گەشتێكدا ئاسۆ لێی بچێتە پێش، دەمگوت: ”ئاسۆ گیان، خۆ ئەمەیان كوردە، بۆچی پەیوەندییەكی سۆزداریی جوانی لەگەڵ دروست ناكەیت، هەم كچێكی باشە و هەمیش زۆر جوانە“، ئاسۆ دەیگوت: ”ئەویش توورێكی قوڕاوی ناهێنێت، چونكە باوكی رەفیق حزبییەكی هیچ و پووچە!“.\nزۆر جار پێم دەگوت: ”ئاسۆ گیان، ئەم كوردپەروەرییەتم پێ خۆشە، ئەم خۆشەویستیەت بۆ كوردستان زۆر لەلام جوانە، بەڵام مەسەلەی عەشق و سۆزداری و خۆشەویستی، پرسێكی زۆر ئینسانییە، حەق نیە بیبەستیتەوە بە هەڵوێستە سیاسی و نەتەوەییەكانتەوە، سەربەخۆیی كوردستان خەونێكی جوانە لای هەموومان، بەڵام بەخوا ئەو دوو كچەش ناسك و جوانن، یەكێكیان هەڵبژێرە و بۆ خۆت لەنێو چیرۆكێكی ئەوینداریدا بژی“... تەنانەت بەختیارێكی هاوڕێمان هەبوو، پێی دەگوت: ”مردووت مرێ، تۆ ئەگەر لەگەڵ هەنای عەرەبدا پەیوەندییەكی عاتیفیی گەموگوڕت هەبێ، ئەویش هەر خەباتە و بەشێكە لە كوردایەتی!“، لێ (ئاسۆ پاسۆك) وەك هەندێ لە هاوڕێ نزیكەكانی ترمان بەم ناوەوە بانگیان دەكرد، قەناعەتی بە قسەكانمان نەدەهات!\nجا بیهێننە بەرچاوی خۆتان، هەمان ئەو ئاسۆیە كە جاران حەزی دەكرد چاوی كوێر بوایە و بەعسیەكی نەبینیایە، ئێستا وا بیرۆكەی دروستكردنی (مۆنۆمێنتێك بۆ ئەندامانی كوردی مەجلیسی وەتەنیی بەعس)ی لا گەڵاڵە بووە و دەیەوێ سەرمایەدارێك سپۆنسەری بكات و رەزامەندیی لایەنە پەیوەندارەكانی بۆ وەربگرێت و لە دەروازەی شارێكی كوردستان پارچە زەویەكی بۆ تەرخان بكرێت و مۆنۆمێنتەكەی دروست بكات.\nسێ رۆژ لەمەوبەر، لە كافیتریایەك ژووانمان دانا و لەگەڵ ئاسۆی دێرینەهاوڕێم دانیشتین و بیرۆكەی دروستكردنی (مۆنۆمێنتی ئەندامانی كوردی مەجلیسی وەتەنیی بەعس)ی بۆ شی كردەمەوە، ئەو دەیویست مۆكێتی مۆنۆمێنتەكەم پیشان بدات و ڕام وەربگرێت، منیش لەداخا مێشكم ئاوسابوو، خەریك بوو دەتەقیم، بۆیە بەم شێوەیە لەگەڵی ئاخاوتم:\nمن: كورە ئاسۆ مەعز بۆ خوا! تۆ كوڕێكی كوردپەروەر و خاوەن مێژوویەكی جوان و لە ماڵباتێكی قوربانیدەر بۆ كوردایەتیت، ئێستا بە چ عەقڵێكەوە باس لە پرۆژەیەكی وەها دەكەیت؟\nئاسۆ: من بە كامیل قوای عەقڵیمەوە، بڕیارم داوە كە ئەو مۆنۆمێنتە وەك یادگارییەك بۆ ئەندامانی كوردی مەجلیسی وەتەنیی بەعس دروست بكەم.\nمن: ئاخر ئەو ئەندامانە، موستەشار و ئەنفالچییشیان تێدابوو.\nئاسۆ: منیش بیلزات دەمەوێ بۆ ئەو ئەندامانەی دروست بكەم كە موستەشار و ئەنفالچی بوون!\nمن: ئاسۆ تۆ جاران تەنانەت نەتدەویست بە ڕێكەوتیش لە شەقامێكدا بەعسییەك ببینیت، ئێستا بۆ دەتەوێ بە شتێكی قۆڕ، خۆت ناشرین بكەیت! تۆ بەگەنجی ئاوڕت لە چەندین كچی جوان نەدایەوە تەنیا لەبەرئەوەی یان عەرەب بوون یان بەعسی، ئێستا بۆچی گۆڕاویت؟\nئاسۆ: هاوڕێ گیان من تۆم بۆ ئەوە بانگ نەكردووە تا نەسیحەتم بكەیت، من بڕیاری خۆمم داوە، تكایە دوو شتم لە تۆ دەوێ، هەم رای خۆتم پێ بڵێ لەسەر دیزاینی مۆنۆمێنتەكە، هەمیش رێنوێنیم بكە، بە كام سەرمایەدار بڵێم سپۆنسەری ئەم پرۆژەیەم بكات؟\nمن: بەداخەوە بیرۆكەكەت ئەوەندە بێ مەعنایە، نە دەتوانم رێنوێنیت بكەم و نە رای خۆشمت پێدەڵێم لەسەر دیزاینەكە، چونكە هەر لە بنەماوە ئیشەكەت قۆڕە! زۆریش قۆڕە!\nئاسۆ: حاییییی! ئنجا تۆ دۆست و هاوڕێیت ئەوە مەوقیفتە، ئەی دەبێ دوژمن چیم پێ بڵێت! نازانم ئەم خەڵكە بۆچی لەگەڵ داهێنان و هەنگاوی نوێخوازیدا نیە!\nمن: ئەوە چ داهێنان و نوێخوازییەكە بۆ خاتری رەبولعالەمین! نازانم تۆ شێت بوویت یان عەقڵت لەدەست داوە یان هۆشبەرت كێشاوە؟ بەس پێم بڵێ بیرۆكەی دروستكردنی مۆنۆمێنتێك بۆ ئەندامانی كوردی مەجلیسی وەتەنیی بەعس، لەم بارودۆخەدا كە زیاتر لە ١٧ ساڵە بەعس ئاوەوئاو چووە، چۆن لای تۆ دروست بوو؟ بە چ عەقڵێكەوە؟\nئاسۆ كە هەر پێداگر بوو لەوەی بیرۆكەكەی زۆر جوان و لەجێیە و داهێنانە، بە زەردەخەنەیەكی هاوڕێیانەوە سەیرێكی كردم و گوتی: راستت دەوێ؟\nئاسۆ: لەوەتەی پەرلەمانتارانی كوردی بەغدا (غالب محەمەد و ئەحمەدی حاجی رەشید و ئاڵا تاڵەبانی و یوسف محەمەد و سروە عەبدولواحید و هۆشیار عەبدوڵا و سەركەوت شەمسەدین و كاوە محەمەد)م بینیوە، بڕیارم داوە وەك رێزلێنانێك لەژێر دروشمی (هەزار رەحمەت لە كفن دز) مۆنۆمێنتێك بۆ ئەندامانی كوردی مەجلیسی وەتەنیی بەعس دروست بكەم!


هەڵوەشانەوەی پارێز بەندی دادوەری نوێنەرانی کورد،هەوڵێکی تازەی شەڕی تورکیە یە لەدژی کورد - كۆمه‌ڵه‌ی مافی مرۆڤی کوردستان\nهەڵوەشانەوەی پارێزراوی (مصونيت)دادوەری نوێنەرانی کورد،بەرەیەکی تازەی شەڕی تورکیە یە لەدژی کورد\nبەپێی هەواڵە راگەیاندراوەکان،ئەمڕۆ۱۷مەی پارلمانی تورکیە گەڵاڵەی هەڵوەشانەوەی پارێزبەندی دادوەری نوێنەرانی کوردی خستە نێو پرۆگرامی کاریەوە،ئەم گەڵاڵە زۆرتر بۆ گوشارخستنە سەر پارلمانتارانی (HDP)یە کە نوێنەرایەتی گەلی کورد دەکەن.\nبەپێی هەواڵە بڵاو کراوەکان ئەم گەڵاڵەیە هەر ۱۳٦نوێنەری هەر چوار حزبە ئامادە بووەکە لە پارلمان دوگرێتەوە بەڵام لە ئەنجام دا ئامانج نوێنەرانی حزبی دیموکراتی گەلانە.\nبەپێی ئەم یاساتازەیە دەوڵەت وپارلمانی تورکیە دەتوانێت،پارێزراوی دادوەری نوێنەرانی پارلمان هەڵ وەشێنێتەوە،بەم بەراوەردە گوشارەکان بۆ سەر هەر۹۵نوێنەری حزبی دیموکراتی گەلان زۆردەبێت وپارلمان دەتوانێت هەرکات ویستی پارێزراوی دادوەری پارلمانتاران هەڵ وەشێنێتەوە.\nچەسپاندنی ئەم یاسایە لە حاڵێک دایە کەدەوڵەتی تورک حزبی دیموکراتی گەلان بە کردەوەی تیرۆریستی تاوانبار دەکات و ئەوان بە باڵی سیاسی حزبی”پ ک ک”ناو دەبات.\nرنورسل ئایدۆغان نوێنەری شاری ئامەد لە حزبی دیموکراتی گەلان لە وتوووێژێک لەگەڵ کاناڵی سی ئن ئن ی تورکیە دەڵێت:ئێستالەتوکیە هەوڵی ئەوە دەدرێت پارلمانتارانی حزبی دیموکراتی گەلان پەیوەست بکەن بەکردەوەی توندوتیژی و بەم پیلانە پارێزراوی دادوەریان هەڵ وەشێننەوە.\nناوبراو هەڵ وەشانەوەی پارێزبەندی دادوەری پارلمانتارانی حزبەکەی بەهەوڵ دان بۆ پاکتاو کردنی ئەو حزبە دەزانێت ولە درێژەدا دەڵێت: هێشتنەوەی حزبەکەی لە دەرەوەی بازنەی پارلمان گەورەترین زیان لە یەکگرتوویی تورکیە دەدات.\nتورکیە هەوڵ دەدات بە چەسپاندنی هەڵ وەشانەوەی پارێزبەندی دادوەری پارلمانتاران،رێگا بۆ ڤەشوون کەتنی(تعقیب)یاسایی نوێنەرانی کورد خۆش بکات.\nشایانی باسە لە دانیشتنەکانی پێشووی پارلمان دا سەبارەت بەم باسە ،دۆخێکی ئاڵوز پارلمانی تورکیەی گرتەوە و پارلمانتارانی تورک هێرشیان کردەسەر نوێنەرەکوردەکان و دەستیان بە لێدانیان کرد.\nچەسپاندنی ئەم یاسایە،زۆرتر بۆ قووڵ بوونی شەڕ و سەرکوت کردنی کوردانە و دەوڵەتی تورک لە هەوڵ دایە بەرەیەکی شەڕی نوێ لە دژی کوردان دەست پێ بکات ودۆخی تورکیە وباکووری کوردستان زۆرتر لە جاران ئەمنیەتی بکات.\n← Previous خۆکوژی ئەمجارە قەسر شیرین\nکەوتنەوەی ئاگر لە نێوان باشوور و رۆژهەڵات، خەسارێکی گەورەی لە ژینگە دا Next →\nده‌ست‌به‌سه‌ر كردنی لانیكه‌م ١١ كه‌س له خۆپیشانده‌رانی سنه و كرماشان\nئاگر کەوتنەوە لە دارستانەکانی مەریوان\nئاگرکەوتنەوەی بەربڵاو لە دارستانەکانی دەوروبەری سەردەشت\nژنێکی کورد لە لایەن مێردەکەی لە وڵاتی نۆروێژ کوژرا


سه‌رجه‌م فراكسیۆنه‌كانی په‌رله‌مان ئیدانه‌ی هێرشه‌كانی سه‌ر عه‌فرین ده‌كه‌ن\nپه‌رله‌مانی كوردستان چه‌ند راسپارده‌یه‌ك له‌سه‌ر دۆخی عه‌فرین ده‌رده‌كات و پڕۆژه یاسای رێكخستن و چاندن و گواستنه‌وه‌ی ئه‌ندامه‌كانى جه‌سته‌ی مرۆڤیش په‌سند كرا\n30/01/2018 02:42:00 م\nپه‌رله‌مانی كوردستان چه‌ند راسپارده‌یه‌ك له‌سه‌ر دۆخی عه‌فرین ده‌رده‌كات و پڕۆژه یاسای رێكخستن و چاندن و گواستنه‌وه‌ی ئه‌ندامه‌كانى جه‌سته‌ی مرۆڤ په‌سند كرا.\nسه‌عات 11ی پێشنیوه‌ڕۆی ئه‌مڕۆ 2018/1/30، په‌رله‌مانى كوردستان به‌سه‌رۆكایه‌تیی د.جه‌عفه‌ر ئیبراهیم ئێمینكی، جێگرى سه‌رۆكی په‌رله‌مانى كوردستان و بێگه‌رد دڵشاد تاڵه‌بانی، سكرتێری په‌رله‌مان، دانیشتنی ژماره (5)ى ئاساییی خولی پاییزه، ساڵی پێنجه‌م له خولی پێنجه‌مى هه‌ڵبژاردن ئه‌نجامدا.\nسه‌ره‌تا جێگرى سه‌رۆكی په‌رله‌مان، به‌رنامه‌ى كارى دانیشتنه‌كه‌ى خوێنده‌وه كه له‌شه‌ش خاڵ پێكهاتبوو، خاڵی یه‌كه‌م بریتی بوو له گفتوگۆكردنی پڕۆژه یاسای رێكخستن و چاندن و گواستنه‌وه‌ی ئه‌ندامه‌كانى جه‌سته‌ی مرۆڤ، به‌پێی مادده‌كانی (75،74،72)، له په‌یڕه‌وی ناوخۆی په‌رله‌مانی كوردستان ژماره (1)ی ساڵی 1992ى هه‌مواركراو، خاڵی دووه‌میش بریتی بوو له گفتوگۆكردنی پڕۆژه یاسای (هه‌موارى یاسای هاتووچۆى ژماره (86)ى ساڵی 2004 له هه‌رێمى كوردستان-عێراق)، به‌پێی مادده‌كانی (75،74،72) له په‌یڕه‌وی ناوخۆی په‌رله‌مانی كوردستان ژماره (1)ی ساڵی 1992ى هه‌مواركراو، خاڵی سێیه‌میش بریتی بوو له خوێندنه‌وه‌ى یه‌كه‌می (پڕۆژه یاسای پاراستنی تۆڕ و دامه‌زراوه‌كانی ئاو و ئاوه‌ڕۆ له هه‌رێمی كوردستان-عێراق، كه له‌لایه‌ن ئه‌نجوومه‌نی وه‌زیرانه‌وه پێشكه‌ش كراوه، به‌پێی مادده‌ی (71) له په‌یڕه‌وی ناوخۆی په‌رله‌مانى كوردستان ژماره (1)ی ساڵی 1992ى هه‌مواركراو، خاڵی چواره‌می به‌رنامه‌ى كاریش بریتی بوو له دانانى ئه‌و ئه‌ندامه به‌ڕێزانه‌ى په‌رله‌مان له لیژنه هه‌میشه‌ییه‌كانی په‌رله‌مانی كوردستان، به‌پێی مادده‌ى (44) له په‌یڕه‌وی ناوخۆی په‌رله‌مانی كوردستان ژماره (1)ی ساڵی 1992ى هه‌مواركراو: (زیادكردنی ئه‌ندامی په‌رله‌مان به‌ڕێز ئه‌یوب عه‌بدوڵا ره‌سول، بۆ سه‌ر لیژنه‌ی كاروبارى په‌رله‌مان، هه‌روه‌ها زیادكردنی ئه‌ندامى په‌رله‌مان به‌ڕێز عه‌بدولڕه‌حمان فارس عه‌بدولڕه‌حمان (ئه‌بو كاروان)، بۆ سه‌ر لیژنه‌ی كاروبارى كۆمه‌ڵگه‌ی مه‌ده‌نی، خاڵی پێنجه‌می به‌رنامه‌ى كاریش بریتی بوو له خوێندنه‌وه‌ی په‌یامی فراكسیۆنه‌كان سه‌باره‌ت به بارودۆخی ئێستای عه‌فرین، خاڵی شه‌شه‌م و كۆتایی به‌رنامه‌ی كاریش بریتی بوو له گفتوگۆكردنی پڕۆژه‌ى په‌یڕه‌وی ناوخۆی په‌رله‌مانی كوردستان، كه له‌لایه‌ن لیژنه‌ی كاتى بۆ پێداچوونه‌وه‌ى په‌یڕه‌وی ناوخۆ ئاماده‌كراوه، به‌پێی بڕیاری ژماره (26)ى ساڵی 2014 و بڕگه‌ی (8) له مادده‌ى (په‌نجاو شه‌شه‌م)ى یاسای هه‌ڵبژاردنی په‌رله‌مانی كوردستان ژماره (1)ى ساڵی 1992ى هه‌مواركراو و پاڵپشت به مادده‌ى ( 94 )ى په‌یڕه‌وی ناوخۆی په‌رله‌مانی كوردستان ژماره (1)ى ساڵی 1992ى هه‌مواركراو.\nله ده‌سپێكی دانیشتنه‌كه‌دا سه‌رۆكایه‌تیی په‌رله‌مان سوپاسی ئاماده‌بوونی نوێنه‌ری خه‌ڵكی كانتۆنی كۆبانێی رۆژئاڤای كوردستان و رێكخراوی سی دی ئۆ كرد له دانیشتنه‌كه‌داو دواتر بۆ رێزلێنان له‌قوربانیانی عه‌فرین، په‌رله‌مانتاران و ئاماده‌بووان ده‌قیقه‌یه‌ك به‌بێ ده‌نگی وه‌ستان.\nله‌كاتی خستنه‌ڕووی به‌رنامه‌ی كاریش، پێشنیاز كرا خاڵی پێنجه‌م به‌رنامه‌ی كار كه تایبه‌تبوو به‌خوێندنه‌وه‌ی په‌یامی فراكسیۆنه‌كان سه‌باره‌ت به بارودۆخی ئێستای عه‌فرین، بكرێته خاڵی یه‌كه‌می به‌رنامه‌ی كاری دانیشتنه‌كه‌و پێشنیازه‌كه‌ش به‌زۆرینه‌ی ده‌نگ په‌سندكرا، له‌وباره‌شه‌وه له‌لایه‌ن چه‌ند په‌رله‌مانتارێكه‌وه داواكرا دانیشتنێكی تایبه‌ت و نائاسایی له‌وباره‌یه‌وه به‌ڕێوه‌بچێت، له‌به‌رامبه‌ردا سه‌رۆكایه‌تیی په‌رله‌مان ئه‌وه‌ی خسته‌ڕوو، كه سه‌رجه‌م فراكسیۆن و پێكهاته‌كانی ناو په‌رله‌مانی كوردستان ده‌توانن له‌چوارچێوه‌ی به‌رنامه‌ی كاری دانیشتنی ئه‌مڕۆ پێشنیازو هه‌ڵوێسته‌كانیان بخه‌نه‌ڕوو. هه‌رچه‌نده زۆرینه‌ی ده‌نگی په‌رله‌مانتاران ده‌نگیاندا به‌وه‌ى كه بڕگه‌ی عه‌فرین بێته پێشه‌وه‌ی ریزبه‌ندی و وه‌ك خۆی بڕوات، به‌ڵام فراكسیۆنی گۆڕان سووربوون له‌سه‌ر پێشنیازی گرێدانی دانیشتنێكی نائاسایی و به‌و هۆیه‌وه بایكۆتی دانیشتنه‌كه‌یان كرد.\nپاشان د.جه‌عفه‌ر ئیبراهیم ئێمینكی، جێگرى سه‌رۆكی په‌رله‌مانى كوردستان له‌باره‌ی دۆخی عه‌فرینه‌وه رایگه‌یاند: "په‌یامی گه‌لی كوردستان و په‌رله‌مانی كوردستان، په‌یامی ئاشتیخوازانه‌یه، سه‌رباری زوڵم و زۆردارییه‌كان، هه‌میشه گه‌لی كورد ده‌سپێشخه‌ربووه بۆ ئاشته‌وایی. ئێمینكی، راشیگه‌یاند: "عه‌فرین په‌ناگه‌ی لێقه‌وماوان و ئاواره غه‌یره كورده‌كان بووه‌و سیمبولی خۆڕاگری و ئاشته‌واییه‌و لانكه‌ی پێكه‌وه ژیانه"، جێگری سه‌رۆكی په‌رله‌مان راشیگه‌یاند: "هه‌رێمی كوردستان به‌رده‌وام له په‌یوه‌ندیی باشدابووه له‌گه‌ڵ رۆژئاڤاو په‌رله‌مانی كوردستانیش چه‌ندین سه‌ردانی مه‌یدانیی بۆ كانتۆنه‌كانی ئه‌وپارچه‌یه ئه‌نجامداوه، له‌دوایین سه‌ردانیشدا شاندی فه‌ڕمیی په‌رله‌مانی كوردستان له‌سه‌ر داخوازیی كۆمیسیۆنی هه‌ڵبژاردن به‌شداربوو له‌پرۆسه‌ی چاودێریی هه‌ڵبژاردنه‌كانی ئه‌و كانتۆنانه‌ن هه‌روه‌ها هه‌رێمی كوردستان سه‌روه‌رییه‌كی مێژوویی تۆماركرد، كاتێك هێزی پێشمه‌رگه به‌هاریكاریی وڵاتانی دراوسێ چوون بۆ رزگاركردنی كۆبانێ".\nهه‌ر له‌چوارچێوه‌ی گفتوگۆكردنی دۆخی عه‌فرین، بێگه‌رد دڵشاد تاڵه‌بانی، سكرتێری په‌رله‌مان رایگه‌یاند: "سه‌رجه‌م فراكسیۆنه‌كانی په‌رله‌مانی كوردستان به‌بێ جیاوازی یاداشتییان له‌باره‌ی دۆخی عه‌فرین ئاراسته‌ی سه‌رۆكایه‌تیی په‌رله‌مان كردووه و بۆیه له‌ژێر رۆشنایی ئه‌و بارودۆخه ناهه‌مواره له‌ئێستادا گه‌لی كوردستان رووبه‌ڕووی بۆته‌وه، پێویسته سه‌رجه‌م لایه‌نه كوردییه‌كان به‌یه‌ك ده‌نگی و یه‌كهه‌ڵوێستییه‌وه رووبه‌ڕووی ته‌حدییه‌كان ببینه‌وه‌و ره‌چاوی بارودۆخی هه‌نووكه‌ی هه‌رێمیش بكه‌ین و هه‌ر شتێكیش بووبێت له‌سۆنگه‌ی په‌رۆشییه‌وه‌یه نه‌ك په‌راوێزخستن، بۆیه ده‌بێت دۆخی عه‌فرین زیاتر یه‌كمان بخات و دوورمان بخاته‌وه له‌هه‌ر په‌رچه كردارێكی نێگه‌تیڤییانه و هه‌رێم و په‌رله‌مانی كوردستانیش سه‌رجه‌م په‌یوه‌ندی و كه‌ناڵه‌كانی خۆی ده‌خاته‌گه‌ڕٍ بۆ پشتیوانیكردنی عه‌فرین و رێگه‌گرتن له‌و زوڵمه‌ی كه له‌گه‌له‌كه‌ی ده‌كرێت".\nپاشان سه‌رۆكی سه‌رجه‌م فراكسیۆن و كوتله‌كانی ناو په‌رله‌مانی كوردستان، په‌یامی خۆیان له‌سه‌ر دۆخی عه‌فرین خسته‌ڕوو، كه سه‌رجه‌مییان ئیدانه‌ی له‌شكركێشى و هێرشه‌كانیان بۆ سه‌ر خه‌ڵكی عه‌فرین كرد و داواى رێگه‌چاره‌ی ئاشتییانه‌و به‌هاناوه‌چوونی لێقه‌وماوان و پاراستنی یه‌كڕیزیی نێوماڵی كوردییان كرد.\nدوای ته‌واوبوونی په‌یامی سه‌رجه‌م فراكسیۆن و كوتله‌كانی ناو په‌رله‌مانی كوردستان، سه‌رۆكایه‌تیی په‌رله‌مان لیژنه‌یه‌كی له‌نوێنه‌رایه‌تیی فراكسیۆنه‌كان راسپارد بۆ جێكردنه‌وه‌و پوختكردنه‌وه‌ی پێشنیازو هه‌ڵوێسته‌كان له‌چوارچێوه‌ی راسپارده‌یه‌كدا.\nپاشان خاڵی دووه‌می به‌رنامه‌ی كاری دانیشتنه‌كه خرایه‌ڕوو كه د.رێكه‌وت حه‌مه ره‌شید، وه‌زیری ته‌ندروستیی حكومه‌تی هه‌رێمی كوردستان ئاماده‌ى دانیشتنه‌كه بوو، كه بریتیبوو له گفتوگۆكردنی پڕۆژه یاسای رێكخستن و چاندن و گواستنه‌وه‌ی ئه‌ندامه‌كانى جه‌سته‌ی مرۆڤ، كه له‌خولی گرێدانی دانیشتنه‌كانی ساڵی 2015 خوێندنه‌وه‌ی یه‌كه‌م و دووه‌می بۆ ئه‌نجامدرابوو، راپۆرتی هاوبه‌شی لیژنه په‌یوه‌ندیداره‌كان، بووه بنه‌مای گفتوگۆكان و مادده‌ی حه‌ڤده‌یه‌م خرایه‌ڕوو، كه به‌پێی راپۆرتی هاوبه‌ش داوای لابردنی مادده‌كه كرابوو، ئه‌م پێشنیازه‌ش به‌كۆی ده‌نگ په‌سندكرا. مادده‌ی هه‌ژده‌یه‌م تا بیست و چواره‌می پڕۆژه یاساكه‌ش تایبه‌تبوو به‌حوكمه سزاییه‌كان و دوای پێداچوونه‌وه‌و داڕشتنه‌وه‌ی مادده‌و بڕگه‌كان به‌پێی تێبینی و سه‌رنجی لیژنه‌و په‌رله‌مانتاران و وه‌زیری ته‌ندروستی، به‌جیا خرانه ده‌نگدانه‌وه‌و مادده‌كانی (19-21-23) به‌كۆی ده‌نگ و مادده‌كانی دیكه‌ش به‌زۆرینه‌ی ده‌نگ په‌سند كران.\nمادده‌كانی بیست و چوار تا سی و دووى پڕۆژه‌كه‌ش تایبه‌تبوون به‌حوكمه كۆتاییه‌كان و له‌گه‌ڵ هۆكاره‌كانی ده‌رچوون به‌جیا خرانه ده‌نگدانه‌وه‌و به‌كۆی ده‌نگ په‌سندكران.\nدواتر سه‌رۆكایه‌تیی په‌رله‌مان كۆی پڕۆژه یاسای رێكخستن و چاندن و گواستنه‌وه‌ی ئه‌ندامه‌كانى جه‌سته‌ی مرۆڤ خسته ده‌نگدانه‌وه‌و به‌كۆی ده‌نگ په‌سند كرا.\nپاشان سه‌رۆكایه‌تیی په‌رله‌مان چه‌ند ده‌نگۆیه‌كی ناڕاستی ره‌تكرده‌وه له‌باره‌ی ئه‌وه‌ی گوایه سه‌رۆكایه‌تیی په‌رله‌مان رێگربووه له‌ناردنی چه‌كی قورس بۆ رۆرژئاڤاو له‌وباره‌یه‌وه رایگه‌یاند: "لێره‌و له‌وێ چه‌ند پڕوپاگه‌نده‌یه‌كی نادروست سه‌ریهه‌ڵداوه، لێره‌وه به‌شایه‌دیی سه‌رجه‌م فراكسیۆنه به‌شداربووه‌كانی ئه‌م دانیشتنه روونی ده‌كه‌ینه‌وه كه‌سه‌رباری ئه‌وه‌ی رێگه‌درا سه‌رجه‌م فراكسیۆن و پێكهاته‌كانی ناو په‌رله‌مانی كوردستان به‌ئازادانه هه‌ڵوێستی خۆیان له‌سه‌ر دۆخی عه‌فرین و به‌ئاماده‌بوونی نوێنه‌ری خه‌ڵكی كانتۆنی عه‌فرین ده‌رببرن، لیژنه‌یه‌ك له‌ئه‌ندامییه‌تی سه‌رجه‌م فراكسیۆنه‌كانیش راسپێردران بۆ پوختكردنه‌وه‌و جێكردنه‌وه‌ی سه‌رجه‌م هه‌ڵوێست و پێشنیازه‌كان ده‌ستی به‌كار كردو ره‌شنووسێكی چه‌ند خاڵیی ئاماده كردووه‌و دواتریش به‌ناوی په‌رله‌مانی كوردستان بڵاوده‌كرێته‌وه".\nسه‌رۆكایه‌تی په‌رله‌مان جگه له‌وه‌ی دووباره سه‌رجه‌م ئه‌و پروپاگه‌نده‌و تۆمه‌ته ناراستانه‌ی ره‌تكرده‌وه، هیوایان خواست كه هه‌ڵوێستی هاوشێوه دووباره نه‌بنه‌وه.\nدواتر له‌لایه‌ن په‌رله‌مانتار سالار مه‌حمود، به‌نوێنه‌رایه‌تیی سه‌رجه‌م فراكسیۆن و پێكهاته‌كانی ناو په‌رله‌مانی كوردستان، ره‌شنووسی راسپارده‌كان خوێندرایه‌وه، كه له دوو به‌ش پێكهاتبوو و چه‌ند خاڵێك له‌خۆ ده‌گرێت.\nپاشان جێگری سه‌رۆكی په‌رله‌مان، سوپاس نوێنه‌رانی خه‌ڵكی عه‌فرینى كرد بۆ ئاماده‌بوونیان، هه‌روه‌ها له‌چوارچێوه‌ی پێشنیازه‌كان، پێشنیازی ئه‌وه‌كرا كه 111 نه‌مامی زه‌یتون وه‌ك پشتگیرییه‌ك له‌خه‌ڵكی عه‌فرین و رێزگرتن له‌قوربانیانی و نیشاندانی رۆحی ئاشتییانه‌ی كورد، له‌باخچه‌ی په‌رله‌مان بچێندرێت.\nهه‌روه‌ها جێگری سه‌رۆكی په‌رله‌مان راشیگه‌یاند: "دوای ئه‌وه‌ی راسپارده‌كان رێكاره پێویستییه‌كانی ته‌واو ده‌كرێن به‌فه‌ڕمی بڵاو ده‌كرێنه‌وه".\nدواتر بریاردرا ته‌واوكردنی خاڵه‌كانی دیكه‌ی به‌رنامه‌ی كار له‌دانیشتنی سه‌عات 10 سه‌رله‌به‌یانیی سبه‌ی چوارشه‌مه 2018/1/31، ته‌واو بكرێت.\n< آب 2018 >


June 2016 – Zaher Baher\nDoes Anarchist Movement in Iraqi Kurdistan, Bashur, exist? By: Zaher Baher June 2016 I was frequently asked this question in the meetings or interviews. I have always been frank and honest in my reply. I said there are not even an active anarchist group existing there let alone an anarchist movement. I would then be asked the second question ‘why’? While there have been authority/state...\nئایا بزوتنه‌وه‌ی ئه‌نارکیستی له باشووردا بوونی هه‌یه؟\nئایا بزوتنه‌وه‌ی ئه‌نارکیستی له باشووردا بوونی هه‌یه؟ زاهیر باهیر- له‌نده‌ن 09/06/2016 له کۆبوونه‌وه‌کان و دیمانه‌ی ڕادوێیه‌کان و دانیشتنی دوو قۆڵی و گروپی، زۆر جار ئه‌و پرسیاره‌ی سه‌ره‌وه‌م لێکراوه . ...\nئایا لیستی گۆڕان بەرنامەی گۆڕانی بنەڕەتی بۆ كۆمەڵگەی كوردستان پێیە؟ زاهیر باهیر سلیمانی 13.08.11 لە گەمەی سیاسەتدا پێویستت بەوە نییە، كە بەرنامەی سەرومڕ و بنەڕەتی گۆڕانی تەواوی كۆمەڵگەت هەبێت، جونكە پرسەكە لە...\nڕیفۆرمی ڕامیاریی بە واتای گۆڕانی كۆمه‌ڵایه‌تی و باشترکردنی کۆمه‌ڵگه نییه زاهیر باهیر- له‌نده‌ن 08/07/11 له كاتێكدا، كه سیسته‌می باڵاده‌ستی سه‌رده‌م له‌وپه‌ڕی به‌هێزی و تواناداریدایه، به‌و...


ئێران؛لە شەش مانگی ڕابردوودا ٣٠ هاووڵاتی كورد لە سێدارە دراوە – تۆڕی میدیایی خەڵک\n2020/07/09 - 8:30 PM\nڕێكخراوی مافی مرۆڤی هەنگاو ڕایدەگەیەنێت، لە ماوەی شەش مانگی یەكەمی ئەمساڵدا ٣٠ هاووڵاتیی كورد لە بەندیخانەكانی ئێران بڕیاری لە سێدارەدانیان بەسەردا جێبەجێ كراوە، دەشڵێت،”٢٤٪ی كۆی ئەو كەسانەی كە لەو ماوەیەدا لە هەموو ئێران لەسێدارە دراون”.\nڕێكخراوی مافی مرۆڤی هەنگاو لە ڕاگەیەنراوێكدا، كەوێنەیەكی دەست (خەڵك) كەوتووە ڕایگەیاندووە، لەماوەی شەش مانگی یەكەمی ساڵدا بڕیاری لە سێدارەدانی ٣٠ هاووڵاتی كورد لەبەندیخانەكانی ئێران جێبەجێ كراوە.\nڕاشیگەیاندووە، لەو ماوەیەدا لە هەموو ئێران ١٢٣ كەس لەسێدارە دراون، كە زیاتر لە ٢٤٪ی هەموو ئەو كەسانەی كە لە ماوەی شەش مانگی ڕابردوودا لە ئێران لە سێدارە دراون هاووڵاتیی كورد بوون.\nئاماژەبۆ ئەوەشكراوە، لە كۆی ئەو ٣٠ هاووڵاتییە كوردەی كە لەسێدارە دراون ٢ كەسیان بە تۆمەتی چالاكی سیاسی، ٢ كەسیان بە تۆمەتی بازرگانی كردن بە ماددە هۆشبەرەكان و ٢٦ كەسیان بە تۆمەتی قەتڵی ئەنقەست لەسێدارە دراون.\nلە ڕاگەیەنراوەكەدا باس لەوەكراوە، دوو كەسیان لە كاتی ئەنجامدانی تاوان تەمەنیان ژێر ١٨ ساڵ بووە و لە بەندیخانەكانی ورمێ و سەقز لەسێدارە دراون، هەروەها ئەو كەسانەی لە لەسێدارە دراون خەڵكی پارێزگاكانی ورمێ و سنە بوون كە هەركامیان ٩ حاڵەت بووە و لە پارێزگای كرماشان ٧ حاڵەت و لە پارێزگای لوڕستانیش ٥ حاڵەت تۆماركراوە.\nكۆڵبەڕێك لە سنوورەكانی چاڵدێران بەتەقەی هێزە ئەمنیەكانی ئێران كوژرا\nڕۆژهەڵاتی كوردستان؛ لەماوەی مانگی ڕابردوودا ٢٦ كۆڵبەر بەتەقەی هێزە ئەمنیەكان كوژراو و برینداربوون\nبەهۆی نالەباری كەش و هەوا و زۆری بارانبارین لە شارەزوور مامۆستایانی ئاینی لە بەشێك لە مزگەوتەكانی شارۆچكەكە هەڵدەستن بە كۆكردنەوە و پێشخستنی نوێژەكانی (نیوەڕۆو عەسر) و (مەغریب و عیشا) پێكەوە.\nكۆكردنەوەی نوێژەكان چییە:\nكۆكردنەوەی نوێژ، بریتیە لە ئەنجامدانی دوو نوێژی (واجب) لە یەك كاتدا، ئەنجامدانی نوێژی (نیوەڕۆ و عەسر) و (مەغریب و عیشا) لە كاتی یەكێكیاندا لە بەر نەخۆشی یاخود خراپی كەش و هەوا و گەشتكردن ئەنجام دەدرێت بەڵام نوێژی بەیانی لەگەڵ هیچ نوێژێكدا كۆناكرێتەوە و دەبێت لە كاتی خۆیدا ئەنجام بدرێت.\nبەڵگە لە سەر كۆكردنەوەی نوێژەكان:\nعەبدوڵا بن عەباس یەكێك لە هاوەڵانی پێغەمبەری ئیسلام دەڵێت، “پێغەمبەر درودی خودای لە سەر بێت نوێژەكانی نیوەڕۆ و عەسر هەروەها مەغریب و عیشای پێكەوە ئەنجامداوە بە بێ هەبونی ترس و گەشتكردن “.\nشێوەكانی كۆكردنەوەی نوێژ:\n(جمع و تقدیم) هێنان و ئەنجامدانی نوێژی عەسر بۆ لای نیوەڕۆ یاخود ئەنجامدانی نوێژی عیشایە لەگەڵ نوێژی مەغریبدا.\n(جمع و تأخیر) بە پێچەوانەوەیە، ئەنجامدانی نوێژەكانی نێوەڕۆ لەگەڵ عەسر و مەغریب لەگەڵ عیشادایە.\nساڵانە لەگەڵ هاتنی وەرزی پایز و زستاندا، بەهۆی زۆری بارانبارین یاخود هاتنی كڕێوەدا، مامۆستایانی ئاینی بەشێك لە شار و شارۆچكەكانی هەرێم نوێژەكان كۆدەكەنەوە و یەكێك لە سونەتەكانی پێغەمبەری ئیسلام زیندوو دەكەنەوە.\nئەمە وێڕای زۆرینەی مامۆستایانی ئاینی ئەو سونەتە زیندوو ناكەنەوە بەهۆی هەبونی هۆكارەكانی هاتوچۆ و زۆری مزگەوتەكان و نزیكیان.\nئەندامێكی پێشووی پەڕلەمانی عیراق ڕایدەگەیەنێت، هەرێم ئامادە نیە پرۆسەی نەوت تەسلیمی بەغدا بكات، بەغداش هەموو هەوڵەكانی خسۆتەگەڕ لە قۆناغی ئێستادا بڕێك نەوتی هەرێم لە ڕێگەی سۆمۆوە بفرۆشرێ و لە قۆناغی داهاتوودا هەموو پرۆسەكە بخاتە بندەستی خۆی.\nسالار مەحمود، ئەندامی پێشووی پەڕلەمانی عیراق و چاودێری سیاسی ڕایگەیاندووە، گرێبەستە نەوتییەكانی هەرێم وای كردوە كۆمپانیاكان كۆنترۆڵی سەرچاوەی سامانی سروشتی هەرێم بكەن و لە هەر هەوڵێكی دەربازبووندا دادگاكانی بەریتانیا بەكار دێنن وەك لە ڕابردوو لەسەردەمی ئاشتی هەورامی سزای ماددی هەرێمیان دا.\nبەزمەسات19 خولەک پێش ئێستا


یەكگرتنی لایەنەكان گرنگە بە تایبەتی پارتی و یەكێتی | دەزگاى زارى کرمانجى\nیەكگرتنی لایەنەكان گرنگە بە تایبەتی پارتی و یەكێتی\nرەمەزان هەرنی – زاری كرمانجی : دوای ماوەیەك گرژی و ئاڵوزی لە نێوان پارتی دیموكراتی كوردستان و یەكێتی نیشتمانی كوردستان سەر ئەنجام لە سەرۆكایەتی هەرێم لەسەر یەك مێز كۆ بوونەوە.\nدڵشاد مستەفا وەسانی، نووسەر و چاودێری سیاسی بە زاری كرمانجی راگەیاند:" كۆبوونەوەی نێوان پارتی دیموكراتی كوردستان و یەكێتی نیشتیمانی كوردستان زۆر گرنگ بوو، پێویست بوو زووتر ئەم كۆبوونەوەیە ئەنجامدرابایە، چونكە هەر كاتێك پەیوەندی نێوان پارتی و یەكێتی ئاڵوز بێت بارودۆخ بە گشتی لە كوردستان ئاڵوز دەبێت.\nوەسانی، گوتیشی:" گرنگی و تەبایی پارتی و یەكێتی زۆر گرنگە لە كوردستان كە دەبێتە هۆی ئارامی كۆمەڵایەتی، بەهۆی ئەوەی گوشاری زۆر لەسەر كوردستان هەیە وەك پرسی لەشكركێشی توركیا و ئێران و پرسی كۆرۆنا و قەیرانی دارایی و باروگوزەرانی هاووڵاتیان زۆر پێویستە یەكگرتنی پارتی و یەكێتی.\nنووسەر و چاودێری سیاسی، ئەوەشی خستەڕوو:" هاتنی لاهوور، هاوسەرۆكی یەكێتی نیشتیمانی كوردستان بۆ هەولێر ئەنجامدانی ژمارەیەك كۆبوونەوە و لێدوانی رۆژنامەوانی هیچ بەرپرسیارانە نەبوو قسەكانی بوونە هۆكاری ئەوەی گرژی و ئاڵوزی زیاتر بێت زۆر قسەی لەسەر ئەوە كرد كە تەنیا ئەوان بەرگریكاربوونە و پارتی بەرگریكار نەبووە بەقسەی ئەوان زیاتر قسەكانی تۆمەت بوون زیاتر باس لەوە كرا كە سەرچاوەی داهات لە كوێیە و زۆر باسی دەروازی ئیبراهیم خەلیل كرا وەك ئەوەی تەنیا دەروازەی ئیبراهیم خەلیل هەیە لە كوردستان بەڵام سلێمانی زۆرترین دەروازەی نێودەوڵەتی هەیە.\nدڵشاد مستەفا وەسانی، نووسەر و چاودێری سیاسی ئاماژەی بەوەشكرد:" قسەكانی لاهوور زۆر هەڵەبوون بەهۆی ئەوەی هاوبەشی حكوومەتە قسەكانی وەك ئەوە بوون كە هیچ دەسەڵاتی نەبێت لە حكوومەت و ئاگاداری هیچ نەبێت وەزیر و جێگر و بەرێوەبەر هەن لە پشكی یەكێتی و كەسیش باسی لەوە نەكردووە كە یەكێتی پەراوێز خراوە و پێشتر و ئێستاشی لەگەڵدا بێت نێچیرڤان بارزانی سەرۆكی هەرێمی كوردستان هەمیشە لە هەوڵی ئەوە دابووە كە پارتی و یەكێتی لەیەك نزیك بكاتەوە".\nعه‌لاوی هۆشداری له دۆخی سیاسی عێراق ده‌دات\nپه‌رله‌مانی كوردستان سه‌باره‌ت به دیارده‌ی كۆچی گه‌نجان بۆ ده‌ره‌وه‌ی وڵات كۆده‌بێته‌وه


ئێکەتیێ و گۆڕان ب رێیا 100 ھەزار خانەنشینێن نە قانوونی بودجا ھەرێمێ دبەن | Evro News\nسه‌ره‌كى Facebook ئێکەتیێ و گۆڕان ب رێیا 100 ھەزار خانەنشینێن نە قانوونی بودجا ھەرێمێ...\nئێکەتیێ و گۆڕان ب رێیا 100 ھەزار خانەنشینێن نە قانوونی بودجا ھەرێمێ دبەن\nبەرپرسێ سەنتەرێ زانیاری و ڤەکۆلینێن ستراتیجی یا کوردستانێ، نھێنیا خانەنشینا نەیا قانوونی و نەیا مافدار یا ئێکەتیێ و گۆڕان ئاشکراکرن و راگەھاند، (232) ھەزار کەس بناڤێ خانەنشینێ ھاتینە تۆمارکرن، (70) ھەزار ژوان فەرمانبەرێن ئاسایی نە کو ب حەزا خوە خانەنشین بووینە، (160) ھەزارێن دیتر یێن حزبی نە، (100) ھەزار یێت ئێکەتی و گۆڕانن، (60) ھەزار یێن ھەموو حزبێن کوردستانی یێن دیترن.\nئاراس خۆشناۆ بەرپرسێ سەنتەرێ زانیاری و ڤەکۆلینێن ستراتیجی یا کوردستانێ، دھەڤدیتنەکا تایبەت دا ل کەنالێ رووداو، ھەتکبەریا مەزنا ئێکەتیێ و گۆڕانێ ئاشکراکر، و گۆت: ئێکەتی و گۆڕان نوکە ل کەنالێن خوە مژوولی ب سەردابرنا خەلکی نە، کو ئەو بخوە خودانێن (100) کەسێن خانەنشینکرینە و ھەموو ب پلێن لەشکری یێن حکومی ھاتینە خانەنشینکرن.\nل گۆڕ دیڤچوونا بۆ وان لیستا سەد ھەزاری ھاتیە کرن، کو مووچێ وانا ژ ئالیێ ئێکەتیێ و گۆڕان ڤە ھاتینە خانەنشینکرن، ھەکە ھەیڤانە ب کێماسی ھەر ئێک بڤی مووچێ پاشکەفتی ڤە (500) ھەزار دیناران وەربگریت، سەرجەمێ گشتیێ مووچێ وانا لنک حوکمەتێ دێ بیتە (000،000، 000،50) پێنجی ملیار دیناران ژ بودجا گشتی یا حوکمەتا ھەرێمێ ھەردو حزب دبەن.\nبەپرسێ سەنتەرێ زانیاری و ڤەکۆلینَن ستراتیجی یا کوردستانێ ھەورەسا گۆت: ھەکە بھێتە پێداچوون ل سەر وانا لیستا بھێتە کرن، ھەتا رادەکی کێشا پاشکەفتێ مووچەی دێ چارەسەربیت.\nئەڤە ددەمەکی دا کو پتریا بانگەوازیا چاکسازیێ و شەفافیەتێ و دژاتیا گەندەلیێ و بەحسێ قەیرانێ دارایی دناڤا وان ھەردو حزبان دا دھێتە کرن، لەورا پشتی سالا 2014 ئەو ھەردو حزب ئێکەتی و گۆڕان ھەیڤانە مووچێ (100) کەسان ژ حوکمەتێ وەرگرتیە.


پێشەکی: ڕۆژهەڵاتی کوردستان بە بەراورد بەشەکانی تری کوردستان تا ئێستا نەیتوانیوە دەسکەوتێکی ئەوتۆ بە دەست بێنێت، دیارە هەرکام لە بەشەکانی کوردستان چ لە بواری ژئوپۆلتیکەوە\nچ لە بواری ڕەوتی مێژوویی و چ کەش وهەوای سیاسی دەسەڵاتی وڵاتی سەردەست، خاوەن تایبەتمەندییەکانی خۆیەتی، بەڵام ئەوشتەی کەگرنگە ئەوەیە کە بزووتنەوەی رۆژهەڵات لە بواری سوبژکتیڤەوە تووشی قەیرانی نەبوونی بەرنامەی ستراتیژیکن. ڕۆژهەڵات خاوەن چەند حیزبی سیاسی و کۆمەڵێک چالاکەوانن کە لە گۆڕەپانی کردەوەداڕۆڵی خۆیان دەگێڕن، حیزبی دێموکراتی کوردستان وەک کۆنترین حیزبی سیاسی کورد لەم بەشەدا لە کوردستان دامەزراوەو لە زۆربەی ناوچەکاندا لایەنگەری خۆی هەیە و لە کاتی خۆیدا بەهێزترین حیزبی کوردستان و لە بەهێزترین ئۆپوزیسیونی کۆماری ئیسلامی بووە، کۆمەڵە وەک رێکخراوەیەکی سۆسیالیستی لە سەردمێکدا توانی وەک بەهێزترین رێکخراوەی چەپی ئێران پێناسە بکرێت ، پارتی ژیانی ئازادی کوردستان وەک باڵی ڕوژهەڵاتی پ‌ک‌ک نوێترین دامەزراوی رۆژهەڵاتە. ئەمانە وەک حیزب و رێکخراو، هێزە سەرکیەکانی ڕۆژهەڵاتی کوردستانن، لە ناوخودی وڵاتیشدا کۆمەڵێک چالاکی سیاسی و مەدنی هەن کە خاوەنی بیرو هزرێکی نوێن کە لە ساڵانی ڕابردوودا وەک کۆمەڵگای مەدنی کورد پێناسە ئەکرێن ، ئەمانە زۆربەی هەرە زۆری ئەکتری بواری سیاسی رۆژهەڵاتن، پژاک وەک نوێترین پارتی کوردستان بە پشتیوانی پ‌ک‌ک توانیوێتی لە درێژەی چەند ساڵدا بکەوێتە بەر چاوی میدیاکانی ڕاگەیاندن و خۆی وەک ئاڵترناتیوی حیزبە کۆنەکان پێناسە بکات.\nسەرکردایەتیی پ‌ک‌ک بەدامەزراندنی "پارتی ژیانی ئازادی کوردستان" لەڕاستیدا دیەویست هاوکات دووخاڵ بپێکێ:\nپ‌ک‌ک بو ئەوی بتوانێت بەئامانجەکانی خۆی لەباکوری کوردستان بگات ناچارە لەگەڵ وڵاتانیتری ڕۆژهەڵاتی ناوەڕاست پێوەندی بکات و پەیمان سیاسی ببستێت، دیارە گرنگترین هاوپەیمانی پ‌ک‌ک دەتوانێ کۆماری ئێسلامی ئێران بێت، لەساڵانی ڕابردودا وەک سیاسەتێکی کاتی نێوانی پ‌ک‌ک و ئێران- بەهۆی دامەزراندنی پژاک لەلایەن پ‌ک‌ک وە - ئاڵۆزبوو، کە بووە هۆی دواخستنی پرۆسەی ئاشتی لەباکور بەڵام دیارە کە ئەوە بەشێوەیەکی کاتی بووەو دیسان پ‌ک‌ک پێویستی بەپشتگیری ئێران هەیە، ئێرانیش بۆ بەربەرەکانێ لەگەڵ تورکیا پێویستی بە پ‌ک‌ک هەیە.\nلە لێکدانەوێکی گووتاری پ‌ک‌ک "بێلە بەر چاونەگرتنی کێشە تیوریەکانی لەم مژارەدا"ئایدۆلۆژیکی داڕژراوە بۆ باکوری کوردستان ، لە بەر ئەوی جووڵانەوەکانی کورد لە سەد ساڵی ڕابڕدوو دا پیشان دەدا کە پارچەکانی کوردستان خاونی تاێبەتمەندی و ڕەوتی مێژووی جێاوازن ، پ‌ک‌ک لە باکوری کوردستان و تورکیا خاوەنی پێگەی جەماوەری و کۆمەڵایەتیکی بە هێزە، بەڵام ئەو شێوازە خەباتە و ئەو ئایدۆلۆژییە لە درێژماوە دا ناتوانێت لە ڕۆژهەڵات وڵام دەرەوە بێت ، لە بەر ئەوە کە گووتاری پ‌ک‌ک هەڵقوڵاوی شەق نێوان کوردی باکور و تورکیایە و ناتوانێ نوێنەرایەتی کوردی ڕۆژهەڵات بکات، لە بواری ژێئۆپۆلتیکەوە کوردی باکور پێویستی بە هاوپەێمانی ئێران هەیە ناتوانێت دژی ئێرانیش جەنگ بکات.


تای خوێن بەربون چییه؟\n" نەخۆشییەکی ڤایرۆسییە، لەرێگای ئاژەڵەوە دەگوازێتەوە بۆ مرۆڤ به‌هۆی به‌ركه‌وتنه‌وه، دواتر له كه‌سێكه‌وه بۆ كه‌سێكی تر له رێگه‌ی شله‌و خوێنه‌وه ده‌گوازرێته‌وه.\nنەخۆشییەکە لە ڕێگەی ئاژەڵەوە بۆ مرۆڤ دەگوازرێتەوە، بۆ یەکەمجار لە ساڵی 1944 لە جەنگی جیهانی دووەمدا سەری هەڵداوەو 40%ی ئەو کەسانەی تووشی دەبن رووبەڕووی مەرگ دەبنەوە.\nهۆکارەکانی گواستنەوەی ڤایرۆسیی "تای خوێن بەربوون" بۆ مرۆڤ:-\n1- ئەگەر میشۆله‌یه‌ك یاخۆد گه‌نه‌یه‌ك هەڵگری ڤایرۆسەکە بە مرۆڤەوە بدات، ئەوا مرۆڤەکە تووشی تای خوێن بەربوون دەبێت، یان مرۆڤ مێشۆله‌كه بگرێت و بیکوژێت و خوێنەکەی بەر مرۆڤ بکەوێت، تووشی نەخۆشییەکە دەبێت.\n2- ڤایرۆسه‌كه بۆ مرۆڤ ده‌گوازرێته‌وه، لە رێگەی سەربڕینی ئاژەڵی تووشبووەوە، کاتێک خوێنەکەی بەر مرۆڤ ده‌کەوێت، یاخۆد له رێگه‌ی خواردنی بەروبوومی ئاژه‌لی تووشبووه‌وه، بەڵام ئەگەرشیری ئاژه‌ل باش بکوڵێنرێت، ئەوا هیچ ڤایرۆسێکی تێدا نامێنیت، هاوکات گۆشتی ئاژه‌ل بەهۆی کوڵاندنه‌وه ڤایرۆسەکەی تێدا نامێنێت.\nنیشانەکانی نەخۆشی "تای خوێن بەربوون":-\n1- لە ماوه‌ی سێ بۆ حه‌وت رۆژدا نیشانەکانی دەردەکەون و نەخۆشییەکە تایەکی بەرزی دەبێت، هەموو جەستەی مرۆڤ ئازاری هەیە، بە تایبەت ئازار لە پشت و ملی دروست دەبێت، لەوانەیە نەخۆشەکە تووشی سکچوون و ڕشانەوە ببێت، لە قۆناغەکانی کۆتایشدا خوێن بەربوون دەستپێدەکات.\n2- دواتر نەخۆشەکە لە دەم و لووتییەوە خوێن بەردەبێت، پاشان لە پشتیشی پەڵەیەکی خوێن بەربوون دەردەکەوێت، لەوکاتەشدا دەبێت چارەسەر بکرێت.\nڕێگاکانی خۆپاراستن له نه‌خۆشی تای خوێن بەربوون:\n1- دوورکەوتنەوە لە سەربڕینی ئاژەڵ لە سەر شەقامەکان بە رێگه‌ی نایاسایی.\n2- ئەو کەسانەی گۆشت ده‌فرۆشن، دەبێت سەرجەم رێنماییە ته‌ندروستییه‌كان پەیڕەوبکەن، وەک بەکارهێنانی دەستکێش و جلوبەرگی تایبەت، هاوکات بەکارهێنانی دەرمانی دژە مێروو، بۆ ئەوەی نزیک نەبنەوە لە ئاژەڵەکان، ئەو کەسانەش کە سەردانیان دەکەن بەمەبەستی کڕین دەبێت ئاگاداربن و زۆر نزیكی شوێنه پیسه‌كان نه‌كه‌ون و به ووشیاری مامه‌له له‌گه‌ل كۆشتدا بكه‌ن.\n3- پێویسته مرۆڤ خۆی له‌و ئاژه‌لانه دوور بخاته‌وه، كه گەنەو مێشۆله‌یان له سه‌ر لاشه‌ی نیشتووه‌و خوێنی ئاژه‌له‌كان ده‌مژن و دواتر به مرۆڤه‌وه ده‌ده‌ن و خوێنه‌كه بۆ مرۆڤ ده‌گوازنه‌وه.\nله لایه‌كی تره‌وه رێكخراوی ته‌ندروستی جیهانی (WHO) له پرۆژه‌یه‌كدا كۆشش ده‌كات بۆ بلاو كردنه‌وه‌ی هۆشیاری ته‌ندروستی له‌سه‌ر ڤایرۆسه‌كه له‌ناو هاولاتیانداو له لایه‌كی تره‌وه به هاوكاری ته‌ندروستی ولاتان به‌رنامه‌یه‌كی ئاماده كردووه به تایبه‌ت له ولاتانی ئه‌ورووپا و رۆژهه‌لاتی ناوه‌راست و ئاسیاو ئه‌فریقیا، به مه‌به‌ستی بنبڕكردنی ئه‌و هۆكارانه‌ی كه ده‌بنه هۆی بلاوكردنه‌وه‌ی ڤایرۆسی نه‌خۆشیه‌كه له رێگه‌ی دۆزینه‌وه‌ی ده‌رمانی دژه ڤایرۆسی و گرنگی دان به پاك و خاوێنی ئه‌و شوێنانه‌ی كه ئاژه‌ل و په‌له‌وه‌ریان تێیدا به‌خێو ده‌كرێت.\nبه‌ڕێوه‌به‌رایه‌تی ته‌ندروستی ڕاپه‌ڕین\nوەزیری تەندروستی: ئامادەکاریی بۆ ڕێگەگرتن لەنەخۆشی پەتای خوێنبەربون ده‌كه‌ین


پێشمەرگە لە سەرجەم میحوەرەکانى پارێزگاکانى کەرکوک، دیالە و سەڵاحەدین خراوەتە حاڵەتى ئامادەباشیەوە و داعشیش جم و جۆڵى زۆرى هەیە، شەوى رابردووش سەنگەرەکانى پێشمەرگە لە باشورى کەرکوک لەلایەن چەکدارانى ئەو رێکخراوەوە بۆردومان کرا.\nموقەدەم فاروق ئەحمەد، بەرێوەبەرى ئاسایشى خورماتوى پارێزگاى سەڵاحەدین، بەدەنگى ئەمەریکاى راگەیاند"پێشمەرگە لەسنورى خورماتو لە حاڵەتى ئامادەباشیدایە، داعشیش هێزێکى زۆرى لەسنورەکە کۆکردوەتەوە، بە شێوەیەک لەساڵى 2014ەش ئەوەندە هێزى نەبووە لەم ناوچەیە."\nوتیشى"داعش پیلانى هێرشى بەدەستەوەیە بۆیە ئەو هێزەى کۆکردوەتەوە، بەڵام تائێستا ناوەرۆکى پیلانەکەى نازانرێت."\nشەوى رابردوو داعش سەنگەرەکانى پێشمەرگەى لەمیحوەرى داقوق ى باشورى کەرکوک بۆردومانکرد، بەو هۆیەوە 6 پێشمەرگەى فەوجى کاکەییەکانى سەربە وەزارەتى پێشمەرگە برینداربوون.\nعەمید کاوە غەریب فەرماندەى پۆلیسى داقوق لەباشورى کەرکوک ، ئاماژەى بەوەکرد داعش پیلانى هێرش کردنە سەر سەنگەرەکانى پێشمەرگەى هەیە، ئامانجیشى لەم کارە گەیاندنى ئەو پەیامەیە کە هێز و تواناى لەناوچەکەدا ماوە، ئەگینا تواناى ئەنجامدانى هێرشى گەورەى نەماوە.\nعەمید کاوە غەریب، بەدەنگى ئەمەریکاى راگەیاند"داعش هێزەکانى لە کەرکوکەوە بەرەو ناوچە کێشەلەسەرەکانى پارێزگاى دیالە دەبات ."\nلە پارێزگاى دیالەش، کە بەپێى زانیاریە هەواڵگیریەکان ئامانجى داهاتوى ئەو رێکخراوەیە کە چالاکیەکانى بۆ بگوێزێتەوە و لەئێستادا نزیکەى 500 چەکدارى تێدایە ، سەرجەم هێزەکانى پێشمەرگە و حەشدى شەعبى و سوپاى عێراق خراونەتە حاڵەتى ئامادەباشیەوە و هەماهەنگى یان لەنێوان یەکتریشدا بۆ بەرەنگاربونەوەى داعش دروستکردووە.\nعەقید کاوە مەحمود، فەرماندەى پێشمەرگە لە ناوچەى کۆباشى پارێزگاى دیالە، بەدەنگى ئەمەریکاى راگەیاند"هێزەکانمان لە حاڵەتى ئامادەباشیدان، چونکە داعش جموجۆڵى هەیە و زانیاریمان لەبارەى پیلانەکانیان پێگەیشتووە."\nبڵاوەکردنى چەکدارانى داعش و هەوڵدانیان بۆ گواستنەوەى شەڕ بۆ پارێزگا جیاوازەکانى عێراق، لە کاتێکدایە شارى موسڵى گەورەترین شارى ژێر کۆنترۆڵى ئەو رێکخراوە لە عێراق، خەریکە بە تەواوەتى لەلایەن هێزە عێراقیەکانەوە کۆنترۆڵ دەکرێتەوە.


حەوت دیمەنی ئەمریكا‌و ئێران\nدیمەنی یەكەم: مرۆڤ‌و جەنگ\nئەسكەندەری گەورە ساڵ‌و زەمانێكی زۆر لە داریوشی سێیەم دووربوو، تەنها تیرو كەوان‌و ڕمیان پێ بوو، كەچی كاروان بە كاروان بە جیهاندا هات‌و داریوشی لەناوبرد.؟ ئایا جەنگیز خان بیانووی ئەوەندە گەورە بوو كە هات خوارزمی گرت‌و تەختی كرد.؟ جەنگی جیهانی یەكەم عوسمانیەكان چیان كردبوو تەخت‌و تاراجیان هەڵتەكاند.؟ تەتەرو مەغۆلەكان لەوسەری دنیاوە هاتن‌و عەباسیەكانیان تەفرو تونا كرد، عەباسیەكان چیان كردبوو؟.. ئیدی چیرۆكی جەنگ لەدوای جەنگی مرۆڤ بەردەوامە تاوەكو ئێستا. وەختێك تیرو كەوان هەبوو وڵات بە وڵات شەڕ بوو. ئەدی ئێستا كە چەكی كیشوەر بڕو لێزەر هەیە دەبێت مرۆڤ چی بكات؟ ئەمەش دەرخەری ئەوەیە كە جەنگی ئەمریكا‌و ئێران شتێكە زۆر ئاسانە روو بدات‌و ناشێ هێندە ئەملاوئەولای بابەتەكە بگرین. تا مرۆڤ هەبێت جەنگیش دەمێنێت.\nدیمەنی دووەم: لەعێراقدا\nدەموچاوی دەوڵەتی عێراق، دەموچاوێكی ئێرانیە، حوكمی ئەم دەوڵەتە شیعەگەراییە‌و بەغدا مەیلی تەواوی بەلای ئێران دایە، ئەمەش زۆر ورد لای ئەمریكیەكان روونە‌و باشترین دیاردەی ئەم پرسەش حەشدی شەعبیە كەبەئاشكرا لولەی تفەنگ دەكەنە سنگی ئەمریكیەكان. ئەمریكیەكانیش نایشارنەوە كە حوكمی شیعە لە عێراق زۆر شكست خواردووەو گەل برسیە‌و بێ خزمەتگوزاریەو گەندەڵی زۆرەو دیموكراسی نیە‌و ئەم دەوڵەتە نیە كە بەدڵی ئەوان بێت(مەبەست دەوڵەتدارییە). بۆیە سیناریۆ هەیە كە یەكێك لە سیناریۆ زۆر بەرجەستەكان ئەوەیە دوای نەمانی ئێران سونەكان دەگەڕێنەوە بۆ بەغداو حوكم دەكەن، سونەكانیش دوو باڵن، باڵی داعش‌و باڵی بەعسیەكان، كۆمەڵگەی نێودەوڵەتی داعشیان قبوڵ نیە، بۆیە بەعسیە سونەكان دەگەڕێنەوە. ئەمە یەكێك دەبێت لە دەرهاویشتەكانی جەنگی ئەمریكا‌و ئێران. كەواتە ئێمەی كورد تا چەند بۆ ئەم گۆڕانكاریانە ئامادەین‌و پلانی چۆنمان داڕشتووە؟.\nدیمەنی سێیەم: بەسەرچووە\nجۆری دەوڵەتداری‌و جۆری سیاسەتی دەرەوەو كاركردنی سیستەمی ئێران، بۆ ئەم سەردەمە كۆتایی هاتووە، ئێستا جەنگی ئایدۆلۆژیا‌و رابوونی فكری ئاینی‌و مەزهەبی‌و تایەفەگەری نیە، تاوەكو شای ئێرانی پێ بڕوخێنیت. ئێستا سەردەمی پارە‌و سەرمایەداری‌و خۆشگوزەرانی‌و روبەرووبونەوەی گەندەڵیە. شۆڕشی ئایدۆلۆژی‌و مەزهەبی بەرەو لێژبونەوەیەكی بەردەوامە، پێویستە ئێران سەیری دەوروبەری خۆی بكات، پێویستە ئەوە بزانێت چی دیكە خیتابی جیهادی سكی خەڵك تێر ناكات. ئێران دەتوانێت گەمەی ئیقلیمی بكات، بەڵام ناتوانێت گەمەی نێودەوڵەتی بكات. بۆیە بۆ ئێران باشترە روبەروی ئەمریكا نەبێتەوە.\nدیمەنی چوارەم: وانەی ئەستەمبوڵ\nهەڵبژاردنی شارەوانیەكانی توركیا وانەیەكی تازەیە بۆ ئەم ناوچەیە، بەتایبەت ئەزمونی شارەوانی ئەستەمبوڵ، لەوێ دروشمی كارو خۆشگوزەرانی‌و روبەروبونەوەی گەندەڵی‌و ناعەدالەتی، جێگای بە دروشمی قەومی‌و ئاینی توند چۆڵ كرد. ئەردۆغانێك دۆڕاندی كە زۆر توند خاوەنی گوتارێكی ئاینی‌و قەومی ناوخۆیی توركیایە. بەڵام خەڵك جەهەپەی عەلمانی هەڵبژارد، نەك لەبەر عەلمانیەت، لەبەرئەوەی گوتاری ئەوان رووی لە بژێوی خەڵك‌و ژیانی رۆژانەی هاوڵاتیانە. بۆیە ئێران دەبێت ئەمە وەك نمونەیەك تەماشا بكات‌و لەم گۆشەنیگایەوە سەیری گۆڕانكاریەكانی ناوچەكە بكات، دەوڵەتی ئێران بە برسی كردن‌و هەڵوەشانەوەی گوزەرانی خێزانەكان مقاوەمەتی مانەوەی لەدەست دەدات.\nدیمەنی پێنجەم: گەورەی رۆژهەڵاتی ناوەڕاست\nرۆژهەڵاتی ناوەڕاست زۆر زۆر گرنگە، سەیری نەخشەی جیۆپۆلەتیك‌و جوگرافیای بكەن، جیهان زۆر پێویستی بە ووزە‌و كەرەسەی خاوو، ئاو، رێرەوی وشكانی، بازاڕ، مەسەلەی ئاین..هتد، رۆژهەڵاتی ناوەڕاست هەیە بۆ نمونە ئیسرائیل. بۆیە نابێت كەس گەورەی رۆژهەڵاتی ناوەڕاست بێت‌و سەركێشی بكات‌و خاوەنی دەسەڵاتی تایبەت بەخۆی بێت، بۆیە دەوڵەتی توركیا‌و ئێران‌و سعودیە دەبێت بچوك بكرێنەوە. لەم گۆشە نیگا ستراتیژیە كورد زۆر قازانج دەكات، چونكە هەرچەندەی دەوڵەتێكی داگیركەری كوردستان بچوك بكرێتەوە، بۆ هێزی پرسی كورد گرنگە.\nدیمەنی شەشەم: سەیركردنی كورد\nكورد نابێت لە شەڕی ئەمریكا‌و ئیران بترسێ، گۆڕانكاری لەئێران زۆر گرنگە، باشوری كوردستان لەبری ئەوەی دراوسێی ئێران بێت، ئەوا دەبێتە دراوسێی كیانی تازەی خۆ رێبەری كورد لە رۆژهەڵاتی كوردستان، ئەمریكا دەرفەت دەدات بە نەیارانی رژێمی ئیسلامی ئێران، دۆخی ئابوری ئێران دەگۆڕێت، گەمارۆكان نامێنن، دەوڵەتێك دروست دەبێت كە دەستورێكی بەرەزامەندی ئەمریكی‌و ئیسرائیلی‌و ئەوروپی دەبێت، ئەمەش لەبەرژەوەندی كوردە، چونكە ئەگەر كورد باش خۆی ئامادە بكات، ئەوا لەداهاتووی ئێران رۆڵی خۆی دەبێت، وەك چۆن ئێستا سەرۆك كۆماری عێراق پشكی كوردە، بەڵام ئایا تا چەند كورد سودی لێ وەرگرتووە، ئەوا بابەتێكی كوردی-كوردیە‌و پرسێكە بە رووی خۆماندا. دەمانگوت شەڕ لە عێراق رووبدات دنیا وێران دەبێت بەڵام ئەنجامەكەی ئەوەبوو كورد بویە سەرۆك كۆمار. راستە شەڕی عێراق شەڕی دەوڵەت بوو، بەڵام شەڕی ئێران ئیقلیمیە‌و پریشكی هەیە، گۆڕانكاری نیە لەناوەوەی ئێران، بەڵكو لە چوار دەوری ئێران گۆڕانكاری دەبێت.\nدیمەنی حەوتەم: دەرفەتی دیكە\nئێران لە چوارگۆشەیەكی تەسكدا گیر بووە، بەڵام هیوای رزگاربوونی لەدەست نەداوە، ساڵی داهاتوو ئەگەر لەهەڵبژاردنی سەرۆكایەتی ئەمریكا دۆناڵد ترەمپ بدۆڕێت‌و دیموكراتەكان بێنەوە سەرۆكایەتی، مانای زیندووبونەوەی ئێران‌و گەڕانەوەی ژیانە بۆ دەوڵەتی ئێران، چونكە دیموكراتەكان پابەندی رێككەوتننامەی ئەتۆمین وەكو خۆی. دەرفەتی دیكە ئەوەیە ئێران لە رێگای ئەوروپیەكان تەنازولی پێویست بخەنەروو، ئێستا ئەوروپیەكان سیاسەتێكی هاوسەنگ لەنێوان هەردوولا دەگێڕن، بەڵام ئێران نابێت بیری بچێت، ئەوروپیەكان لەخاڵی كۆتایی لەنێوان ئەمریكا‌و ئێران لایەنگیری ئەمریكان‌و هەرگیز بۆ ئێران دەستبەرداری ئەمریكا نابن. بۆیە تاوەكو هەڵوێستی ئەوروپیەكان وایە گرنگە ئێران باش سود لەم دەرفەتە وەربگرێت‌و خۆی دەرباز بكات.\n6/28/2019 10:34:51 PM


کانتۆنی عەفرین لە مانگی ڕابردوو 1365 جار بۆردمان کراوە - كۆمه‌ڵه‌ی مافی مرۆڤی کوردستان\nبە پێی هەواڵی گەیشتوو بە کۆمەڵەی مافی مرۆڤی کوردستان، کانتۆنی عەفرین له خۆبەڕێوەبەری ڕۆژاوا و باکوور و ڕۆژهەڵاتی سوریا، تەنیا لە مانگی ژوئێن 1365جار کراوتە ئامانجی هێرشی ئاسمانی و تۆپخانەیی حکوومەتی تورکیا.\nلەم هێرشانە، لانیکەم مێرمنداڵێکی 14 ساڵ تەمەن بە ناوی زەینەب کوژراوە. لە ئەنجامی تەقینەوەی مینێکی چێنراو لە لایەن ئەرتەشی تورکیا و بەکرێگیراوانی ئەو وڵاتەوە، لە ناوچەیەکی ناوبەری گوندەکانی باسیل و عەقیب ناوچەی شەراوا ـیش هاوڵاتییەک بە ناوی میرزان خەلیل حەم کالوو برینی قووڵی تێکەوتوە.\nبە پێی ئەو داتانەی پێمان گەیشتوون له یەکەم تا 30ی مانگی ژوئێن، دەوڵەتی تورکیا لە چەندد جاردا و بە کەڵک وەرگرتن لە چەکی قورسی وەکوو تانک، تۆپخانە، هاوەن و …، گوندەکانی عەین دقنە، بلونیا، شێخ عیسا، مراناز، مالکیە، هوربیل، ئەلقمیە، کلی، تات، مەرعەش، تنیب، بنێ، گرێ کلوتە، عەقیبە، ڕێگەو بان و ڕێڕەوی هاتوچۆ و هەروەها دەڤەرەکانی دەورووبەری شەهبا و شراوای بۆردمان کردووە.\nناوگینی هێرشەکانی ڕۆژانە 45٫5 هێرش لە ڕۆژدا بووە، ئەمە جگە لە هەڵفڕینی سیخوڕی فڕۆکەی بێ فڕۆکەوانی ئەو دەوڵەتە لە ماوەی ئەم مانگەدایه.\nشیاوی باسە، لە ئەنجامی ئەو هێرشە تۆپخانەییانە، ئەو گوندانەی ناویان لێبرا کاول ودانیشتوانی ناچار بوون چۆڵی بکەن و ئاوارە ببن.\nجێی بیرهێنانەوەیە، پاش داگیرکردنی کانتۆنی عەفرین لە لایەن دەوڵەتی تورکیاوە، نێزیک بە نیوملوێن کەس ئاوار بوون و سەدانیش لە لایەن ئەرتەشی تورکیاو گرووپە تیرۆریستە گرێدراوەکانییەوە بۆ ئەو وڵاتە ڕفێنراون و کوژراون.\n← Previous ڕاپۆرتی پێشێلکاریە ماف مرۆڤیەکانی مانگی ژوئن ٢٠٢١ رۆژهەڵاتی کوردستان\nسی پی تی(CPT): سپای تورکیا شەوانە مەزرای گوندەکان دەسووتێنێ Next →\nچالاكێكی ژینگه پارێز سزای به‌ندكردنی به‌سه‌ردا سه‌پێندرا\nدارستانەکانی رۆژهەڵاتی كوردستان له ئاگردا ده‌سووتێ


لقی هەولێری یەكێتی زانایان كۆبوونەوەی فراوانی مانگانەی ئەنجام دا\nبه‌رواری دابه‌زاندن: 04/09/2019 : 09:40:17\nرۆژی 3/9/2019 بەسەرپەرشتی بەڕێز شێخ نیاز ڕاغب نقشبندی بەرپرسی لقی هەولێری یەكێتی زانایان وەبەئامادەبونی مامۆستاسیدموسی یحیی باقلانی جێگری بەرپرسی لق وسەرجەم كارگێرانی لق وبە رپرسانی لیژنە ناوچە کانی یە کێتی زانایانی لقی هە ولێركۆبەنەوەی مانگانە بەڕێوە چوو.\nسەرەتا بەچەند ئایەتێك لەقورئانی پیرۆز دەستی پێكرد و دواتر لە لەلایەن بەرپرسی لق باس لەجەند تەوەرێكی گرنگی هەنووكەیی كرا.\nدوواتر بەدواداچوونی بۆ ڕاسپاردەكانی مەكتەبی تەنفیزی كرد ولەلایەن كارگێرانی لق و بەرپرسانی لیژنە ناوچەكان ڕاپۆرتی خۆیان خوێندەوە و گفت وگۆی لەسەركرا .\nبەرپرسی لق دەست خۆشی لە كارو جالاكیەكان كرد و هە رلە کۆبوونە وە کە داچەندین بڕیاڕی پە یوەست بەکاری ڕێکخراوە یی وخزمە ت بە زانایانی ئاینی وەرگیراو کۆدەنگی له سە ردروست بوو.\nڕاگەیاندنی لقی هەولێری یەكێتی زانایانی ئاینی ئیسلامی كوردستان .\nژماره‌ی سه‌ردان : 6484188


5 سەرچاوە بۆ دیتنی باشترین خولەکانی فێرکاری | kurditgroup\n5 سەرچاوە بۆ دیتنی باشترین خولەکانی فێرکاری\nگەشەسەندن و گەشەپێدان، ئەگەر تەعبیرێکی ساکار تر لە تێکنۆلۆجیای زانیاری نەبێت، بێگومان ڕەھەندێکی ھەرە گرینگی ئەو بابەتەیە. کەڵک وەرگرتن لە ئینتەرنێت بۆ دەستخستنی زانستی سەردەم مەرھەمێکە بۆ ئەو ھەموو ڕەخنە و پەیڤانەی کە لە سیستەمی پەروەردە و فێرکاری ھەر وڵاتێک دەگیرێت. بۆیە لە وڵاتانی پێشکەوتوو بە دەیان سەنتەر، زانکۆ، کۆمپانیای دەوڵەتی و تەنانەت تاکیش ھەستاون بە دانانی خولی فێرکاری سەرھێڵ بە شێوەی فیلم و نووسراوە و دەنگ بۆ ئەو کەسانەی تامەزرۆی دۆزینەوە و چێژ وەرگرتن لەو سەرچاوە زانیاریانەن.\nئەم لیستەی خوارەوە ھەندێک لەو ماڵپەڕانە دەناسێنێت کە خولی فێرکاری خۆڕایی زانستگا بەناوبانگەکانی جیھانیانیان لە نێو سەرچاوەکانیان داناوە، یان خۆیان بە سەربەخۆیی خولی فێرکاریان بۆ بابەتە جۆراوجۆرەکانی سەردەم کردۆتەوە.\n[b]1 : Udacity[/b]\nئەم سایتە ماوەیەکی کەمە بە ھاوکاری کۆمەڵێکی زۆر لە مامۆستایانی زانکۆکانی ڤیرجینیا، ستانفۆرد،MIT، ھاروارد و چەند زاکۆی دیکەی ئوروپی و ئەمریکی و ھەروەھا چەند کەسی زۆر بەناوبانگ لە دامەزرێنەرانی کۆمپامیا گەورەکانی سیلیکۆن ڤاڵی وەکوو گووگڵ و ئۆراکڵ دەستی بە دانانی فیلم و سەرچاوەی زانستی خۆڕایی کردوە و بەشێوەیەکی زۆر مۆدێڕن و خۆماڵی ھەوڵی گەیاندن زانیاری بەسوود دەدات. بۆ نموونە لە یەکێک لە خولەکانی ئەم سایتە دا، دامەزرێنەری گوگڵ Larry Page خۆی دەربارەی ئەلگۆریتمی Web Crawlerی گووگڵ دەدوێت.\n[b]2: iTunes U[/b]\nبەرنامەیەکی بەربڵاوی سەر بە کۆمپانیای ئەپڵە کە ھەوڵی کۆ کردنەوەی خولی فێرکاری زانکۆکانی ئەمریکا دەدات. بۆ بینینی دەبێ نەرمەواڵەی iTunes بەکاربھێنرێت. لەسەر تاتەبژمێری ئایپەد و ئایفۆن بە ئاسانی ئیش دەکات و دەکرێت لە ھەرکوێ فیلمەکانی دابەزێنرێت.\n[b]3: Youtube Education[/b]\nبەشێوەی فەرمی خودی سایتی یوتیوبیش ھەوڵی کۆکردنەوەی ناوەڕۆکە فێرکاریەکانی داوە و لاپەڕێکی جیاوازی بۆ کردۆتەوە، ئەم سەرچاوە ھەموو قۆناغەکانی خوێندن لە سەرەتاییەوە تا زانکۆ لەخۆدەگرێت.\nدامەزرێنەری ئەم سایتە خۆی خوێندکاری زانکۆی بۆستۆن بووە و پێی وایە ژمارەیەکی زۆر لە خولەکانی فێرکاری زۆربەی زانکۆکان زۆر کات بەفیڕۆ دانی مەودایەکە کە دەکرێت بۆ فێربوونی شتێکی باشتر و زانستێکی بەڕۆژتر سوودی لێ وەرگیرێت. فیلمەکانی ئەم سایتە زۆر کورت و بەسوودن. فێربوونی بەرنامەکردنی ئاندرۆیید و جاڤا و C# و PHP و زۆر بابەتی تر لە بواری کۆمپیۆتەردا بە ئاسانی لەم سایتە دەست دەکەوێ.\n[b]5: ئاکادێمی خان! Khan Academy[/b]\nکەسێک بە ناوی سەلمان خان لە ساڵی 2006 دا ئەو سایتەی دانا و لەوانەیە ھیچ کات ئەم دەستکەوتەی ئەمڕۆی بە خەو نەدیبێت. سایتی ئاکادێمی خان ئێستا ژوورێکی فێرکاری جیھانیە و پتر لە 3200 فیلمی فێربوونی زانستی لەخۆگرتوە. دروشمی ئەم ماڵپەڕە ئەمەیە : ئەرکی ئێمە تاودانی فێربوونە بۆ ھەموو خوێندکارەکان لە ھەر تەمەنێکدا!\nkurd-edu.jpg 60.1 ک.ب.\nدەستخۆش، بابەتێکی گرنگت ورژاند. ئێمەیش کەس و گروپمان هەبووە و هەیە کە ئەو هەوڵە ئەدەن، بەڵام چونکە یەک دەستن و هاریکاریی ناکرێن زوو کۆتاییان دێت، لەلایەکی ترەوە کەسە کوردەکان فێری کاری کۆمەڵ نەبوون، هەر یەکە و ماڵپەڕێک دەکاتەوە و دە وانەی تیا دەنووسێت و پاشان لەبەر بێ کاتی و سەرقاڵی بە ژیانەوە ئەوەستێت.\n2 / Sema_hp\ndast xosh la kurdstanish shty bash hya lam jora karana bas labar kamy layni mady w ma3nawy har zu kotaiyan dett


هیوستن – ئاسمانگه‌ری ناسا (بروس مه‌ککاندلێس)که یه‌که‌م که‌س بوو توانی له‌ئاسماندا بێ به‌ستنه‌وه هاتووچۆ بکات له‌ته‌مه‌نی 80 ساڵیدا کۆچی دوایی‌کرد.\nله‌ساڵی 1984دا بروس به (جێت پاك سپه‌یس واڵکه‌ر) که ئامێرێکه بۆ گواستنه‌وه‌ی تاکه که‌س له‌ده‌ره‌وه‌ی فڕۆکه‌کانی ئاسمان به‌کاردێت، توانی بۆ زیاتر له 90 مه‌تر له فڕۆکه‌ی چالنجه‌ر له‌ئاسمان دوورکه‌وێته‌وه.\nسیناتۆر جان مه‌که‌ین له‌بڵاوکراوه‌یه‌کدا ووتی "وێنه‌ی دیاری بروس که به‌خێرایی له‌ئاسماندا دوورده‌که‌وێته‌وه، نه‌وه‌ی زۆری له ئه‌مریکایه‌کان بزواند که هیچ ڕێکریه‌ک له‌به‌رده‌م توانای مرۆڤایه‌تیدا نیه"، جان مه‌که‌ین سیناتۆری ولایه‌تی ئه‌ریزۆنا و ماککاندلێس له ئه‌کادیمیای سه‌ربازی ده‌ریاوانی ئه‌مریکا هاورێی خۆێندن بوون.\nڕێژه‌ی گیان له‌ده‌ستدان به‌هۆی ئه‌فیونه‌وه به‌رزده‌بێته‌وه.\nشیکاگۆ (ڕۆیته‌رز) - به‌رپرسانی وڵاتیه‌کگرتوه‌کانی ئه‌مریکا ده‌ڵین که‌رتی ته‌ندروستی که‌مبوونه‌وه‌ی ماده‌ی ئه‌فیونی پێوه‌دیاره، بۆته هۆکاری به‌رزبونه‌وه‌ی حاڵاتی تووشبوون به هه‌وکردنی چگه‌ر جۆری (سی) ئه‌وه‌ی په‌یوه‌ندی به وه‌رگرتنی ئه‌فیونه‌وه هه‌یه له‌ڕێگای سرنجه‌وه. ده‌شڵین بۆ دووهه‌م جاره ڕێژه‌ی مامناوه‌ندی ته‌مه‌ن له ئه‌مریکا که‌م ده‌بێته‌وه.\nڕاپۆرته‌کانی ناوه‌ندی دژ به نه‌خۆشیه‌کان و چاره‌سه‌ر بڵاویکردوه‌ته‌وه، ده‌رده‌خات، له‌ساڵی 2016دا 63 هه‌زار که‌س به‌هۆی بڕی زیاتری ماده هۆشبه‌ره‌کانه‌وه گیانیان له‌ده‌ستداوه، واته به‌رزنوونه‌وه‌ی ئه‌و ڕێژه‌یه به 21% به‌راورد به‌ساڵی 2015.\nزۆرینه‌ی ئه‌وانه‌ی گیانیان له‌ده‌ستداوه له ته‌مه‌نی نێوان 25 بۆ 54 ساڵ بوون.\nجان ئۆرباچ، به‌رپرسی گرووپی Trust For America's Health که په‌یوه‌سته به به‌رگری له مافی ته‌ندروستی، ئاماژه‌ی به‌وه‌داوه، به‌رزبوونه‌وه‌ی ڕێژه‌ی گیان له‌ده‌ستدان ده‌گه‌ڕێته‌وه بۆ به‌کارهێنانی فنتانیل و ماده‌کانی‌دیکه‌ی ئه‌فیونی دروستکراو، به‌مش ژماره‌ی گیان له‌ده‌ستدان گه‌شتۆته 19410 له‌ساڵی 2016دا، 9580 له‌ساڵی 2015دا 5540 له‌ساڵی 2014دا.\nهه‌ورها گرووپه‌که بڵایکرده‌وه هیرۆین به‌رپرسه له گیان له‌ده‌ستدانی 15500 که‌س و مه‌وادی هێورکردنه‌وه‌ی ئازار که به ڕه‌چه‌ته‌ی پزیشک وه‌رگیراوه 14500 حه‌ڵه‌ت بوه.\nپیاسه‌کردن له‌باخ و به‌خچه‌دا بۆ ته‌ندروستی به‌سوودتره له‌ڕۆشتن به‌شه‌قامدا.\n(ڕۆیته‌رز) – توێژینه‌وه‌یه‌کی بریتانیا ده‌ڵیت که‌سانی گه‌وره ته‌مه‌ن ئه‌وانه‌ی ڕۆژانه وه‌رزشی ڕۆشتن ده‌که‌ن، ده‌بێت له قه‌ره‌باڵغی شه‌قامه‌کان به‌دووربن و له‌بری ئه‌وه ڕووبکه‌نه باخ وباخچه‌کان بۆ ناوچه‌ی هه‌وای پاک، چوونکه هه‌وای پیس سوودی وه‌رزش که‌م ده‌کاته‌وه.\nتوێژه‌ره‌وان له له‌نده‌ن بێ ده‌ستنیشانکردن 119 ئافه‌ره‌ت و پیاویان هه‌رلبژاردوه ته‌مه‌نیان 60 ساڵ و به‌روژوور بوه، 2 کاتژمێر پیاسه به‌که‌ن له 2 چێگای جیاوازدا، یه‌که‌م له (هاید پارک) که‌جێگایه‌کی هێمنه‌و هاتووچۆی که‌مه، دووهه‌م له شه‌قامی ئۆکسفۆرد که ناوچه‌یه‌کی بازرگانی قه‌ره‌باڵغه له‌شاره‌که‌دا و جۆره‌ها ئۆتۆمۆبێلی پێیدا تێده‌په‌ڕێت.\nتیمی توێژینه‌وه تاقیکردنه‌وه‌ی له‌سه‌ر ڕێژه‌ی پیسبوونی هه‌وای له‌هه‌ردوو کاتی پیاسه‌کردنه‌که‌دا کردوه و هه‌روه‌ها هه‌ڵسه‌نگاندنی بۆ توانای سی‌یه‌کان و گیرانی لوله‌کانی خوێنی به‌رشداربوان کردوه.\nتوێژینه‌وه‌که بۆی ده‌رکه‌وتوه پیاسه کردن له (هاید پارک) توانی سی‌یه‌کانی به‌شداربوانی به‌رزکردوه‌ته‌وه و گیرانی لوله‌کانی که‌مکردوه، به‌ڵام کاتێک له شه‌قامی ئۆکسفۆر پیاسه‌یان کردوه توانی سی‌یه‌کانی به‌شداربوان که‌م بوه و ئه‌گه‌ری گیرانی لووله‌ی خۆێنیان به‌رزبۆته‌وه.\nکیان شۆنگ له زانکۆی ئه‌مپریال له‌له‌نده‌ن له‌مباره‌یه‌وه ووتی "ته‌نها پیاسه‌کردن بۆ 2 کاتژمێر له ڕۆژێکدا سوودی بۆ هه‌ناسه‌دان و لوله ده‌ماره‌کانی خوێن و دڵ هه‌یه ته‌نانه‌ت بۆ 24 کاتژمێر دوای پیاسه‌کردنه‌که، ئه‌مش خۆی له‌خۆیدا ئاکامێکی نوێیه، به‌ڵام ئه‌و ده‌ره‌نجامه‌ی زیاتر سه‌ر ده‌سوڕمێنێت له‌کاتی پیاسه‌کردندا ئه‌گه‌ر ژینگه‌که پیس بێت ئه‌وا مرۆڤ سوود له‌و وه‌رزشه نابینێت.\nبه‌رنامه‌ی زانست و ته‌کنه‌لۆجیا 12- 25-2017


(63) صالح وتی: ئه‌ی خزمه‌کانم هه‌واڵم بده‌نێ: ئه‌گه‌ر من له‌سه‌ر ڕێگه و به‌رنامه‌یه‌کی ڕاست و دروست بم له‌لایه‌ن په‌روه‌ردگارمه‌وه و خێرو چاکه‌و به‌زه‌یی خۆی پێ به‌خشی بم له خۆیه‌وه و ڕه‌حمه‌تی تایبه‌تیشی پێ به‌خشیووم، باشه کێ یارمه‌تیم ده‌دات و له سزای خوا ڕزگارم ده‌کات ئه‌گه‌ر له فه‌رمانی لابده‌م و په‌یامه‌که‌یم به ڕێك و ته‌واوی نه‌گه‌یاند، جا ئێوه به‌م هه‌ڵوێسته‌تان جگه له خه‌ساره‌تمه‌ندیی بۆ من هیچ سوودێکی ترم پێناگه‌یه‌نن.\n(64) ئه‌ی خزمه‌کانم ئه‌مه وشتره‌که‌یه که له‌لایه‌ن خواوه کراوه به موعجیزه و نیشانه‌یه‌کی تایبه‌ت (له‌سه‌ر ده‌سه‌ڵاتی خۆی و ڕاستی پێغه‌مبه‌رێتی من) و جا وازی لێ بهێنن با له زه‌وی خوادا بله‌وه‌ڕێت، به‌نیازی خراپه‌وه ده‌ستی بۆ نه‌به‌ن، ئه‌گینا سزایه‌کی نزیك ده‌تانگرێت.\n(65) یه‌کسه‌رچوون سه‌ریان بڕی، جا (صالح) یش پێی وتن: ڕابوێرن له ماڵ و مه‌نزڵی خۆتاندا بۆ ماوه‌ی سێ ڕۆژ، (دوای ئه‌و ماوه دیاری کراوه تیاده‌چن) و ئه‌وه‌ش په‌یمانێکه و هه‌رگیز به‌درۆ ناخرێته‌وه.\n(66) جا کاتێك فه‌رمانی ئێمه هات و بڕیاردرا له‌کاتی دیاری کراودا و ئه‌وه صالح و ئه‌وانه‌ی بڕوایان هێنابوو له‌گه‌ڵیدا ڕزگارمان کردن به میهره‌بانی و به‌زه‌یی خۆمان، له سه‌رشۆڕیی ئه‌و ڕۆژه‌ش په‌ناماندان، به‌ڕاستی په‌روه‌ردگارت هه‌ر خۆی خاوه‌نی هێزه و باڵاده‌سته.\n(67) جا ئه‌و ده‌نگه سامناکه‌ی بووه هۆی تیاچوونیان هه‌موو ئه‌وانه‌ی گرت که تاوان و سته‌میان کردو فه‌رمانبه‌رداری په‌روه‌ردگاریان نه‌بوون، سه‌ره‌نجام هه‌موویان له شوێنه‌کانی خۆیاندا که‌وتن به‌ڕووی زه‌ویدا و تیاچوون له به‌ره‌به‌یاندا...\n(68) وه‌ك ئه‌وه‌ی که هه‌ر له‌و شوێنه‌دا نه‌بووبن و تیایدا نه‌ژیابن، ئاگادارین، به‌ڕاستی هۆزی ثمود بێ بڕوا بوون به په‌روه‌ردگاریان و بێ وه‌فا بوون به‌رامبه‌ری، ئاگارداربن بڕیاری دووری له به‌زه‌یی خوا، درا بۆ هۆزی ثمودیش.\n(69) سوێند به‌خوا بێگومان وه‌فدێکی ڕه‌وانه کراوی ئێمه (له فریشته) هاتنه لای ئیبراهیم به مژده‌وه (مژده‌ی بوونی منداڵێك) و وتیان: سڵاوی خوات لێ بێت، ئه‌میش وتی: سڵاوی خوا له ئێوه‌ش، دوای به‌خێرهاتنیان ڕۆیشت و جا زۆری پێ نه‌چوو گه‌ڕایه‌وه به‌گۆشتی گوێره‌که‌یه‌کی برژاوه‌وه.\n(70) جا کاتێك (ئیبراهیم) بینی ده‌ستی بۆ نابه‌ن، کاره‌که‌یانی به نائاسایی داناو له‌دڵی خۆیدا لێیان ترسا، ئه‌وانیش هه‌ستیان پێکردو وتیان: مه‌ترسه، به‌ڕاستی ئێمه نێردراوین بۆ لای قه‌ومه‌که‌ی لوط.\n(71) له‌و کاته‌دا خێزانه‌که‌ی وه‌ستابوو، یه‌کسه‌ر پێکه‌نی، جا (خوای گه‌وره فه‌رمووی): ئێمه‌ش مژده‌مان دایه که‌ئیسحاقت پێده‌به‌خشین و له دوای ئه‌ویش یه‌عقوب، له نه‌وه‌ی ئیسحاق دێته دنیاوه.


4 هێكتار لە لێرەوارەكانی “هانیوان”ی ئیلام لە ئاگردا سووتا – زاگرۆس پۆست\nماڵەوە / کوردستان / 4 هێكتار لە لێرەوارەكانی “هانیوان”ی ئیلام لە ئاگردا سووتا\n4 هێكتار لە لێرەوارەكانی “هانیوان”ی ئیلام لە ئاگردا سووتا\nسێ شه‌ممه 19 ئایار 2015\tکوردستان, هەواڵ 66 جار خوێنراوه‌ته‌وه\nدوێنێ دووشەممە 28ی مانگی گوڵان كەمتر لە 4 كاتژمێر لە نیوەڕۆ تێنەپەڕیبوو كە دووكەڵێكی زۆر لەسەر “هانیوان” سەرنجی خەڵكی شاری ئیلامی بۆ لای خۆی راكێشا، ئەو ئاگرە بەردەوام روو لە زیاد بوونی دەكرد و پاش چەند كاتژمێر كۆتایی پێهات.\n“خەلیل كەرەمی” بەرپرسی سەرچاوە سروشتییەكانی ئیلام لە وتووێژ لەگەڵ هەواڵنێریی حكومەتیی ئیسنا وتی، هۆكاری ئەم ئاگركەوتنەوەیە وتی: دوێنێ كاتژمێر 3 و 30 خولەكی دوانیوەڕۆ ئاگرێك لە لێرەوارەكانی ناوچەی “هانیوان” لە شاری ئیلام روویداوە و بووەتە هۆی سووتان و لەنێوبردنی 4 هێكتار لە گیاكانی ئەو ناوچەیە.\nناوبراو وتیشی: پێدەچێ هۆكاری ئەو رووداوە كەمتەرخەمی شاخەوانەكان بووبێت.\nشایانی باسە، ساڵانە بە دەیان و بگرە سەدان حاڵەت ئاگركەوتنەوە لە لێرەوار و دارستانەكانی زنجیرە چیاكانی زاگرۆس لە رۆژهەڵاتی كوردستان روودەدات و شایەتحاڵەكان باس لەوە دەكەن، هۆكاری زۆربەری هەرەزۆری ئەو ئاگركەوتنەوانە خودی دەستوپەیوەندەكانی حكومەتن، كە بە بیانووی ئەوەیكە شاخ و دارستانەكانی كوردستان شوێنی خۆ حەشاردان و پشوودانی هێزی پێشمەرگە و هێزە نەیارەكانی كۆماری ئیسلامی و ئەمەش بووتە ئەوەیكە حكومەت جوانیەكانی سروشت بكاتە ئامانج و بەم چەشنە بەرەوڕووی فەوتان و لەنێوبردنیان بكاتەوە.